title: Irja Ranin

text: Irja Ranin (o.s. Hämeranta, 7. huhtikuuta 1930 Nurmes – 2. elokuuta 1995 Espoo) oli suomalainen teatteri- ja televisio-ohjaaja, näyttelijä ja toimittaja.


title: Irja Ranin

text: Ranin oli näyttelijä ja ohjaaja Toivo Hämerannan tytär. Hän aloitti teatteriuransa Turun kaupunginteatterin harjoittelijana ja näyttelijänä. Hän näytteli myös Suomen Työväenteatterissa, vuosina 1953–1954. Hän esiintyi myös muutamissa elokuvissa, muun muassa elokuvissa "Ruusu ja kulkuri" (1948), "Rengasmatka eli peräkylän pikajuna" (1952) ja "Pekka Puupää" (1953).


title: Irja Ranin

text: Ranin tunnettiin myös television lastenohjelmien tekijänä. Hän aloitti televisiouransa Tesvisiossa ja työskenteli sen jälkeen Yleisradion TV2:ssa, josta siirtyi vuonna 1967 TV1:n lastenohjelmien toimitukseen. Hän teki muun muassa Niksulan TV:tä, Suomen ensimmäistä lasten televisio-ohjelmaa, ja ohjasi monia lastensarjoja, kuten "Hiirihäiriö", "Heikkopeikko" ja Histamiini-hevosesta kertoneet sarjat. Hän toimi myös Mainos-TV:n kuuluttajana.


title: Irja Ranin

text: Ranin jatkoi televisiotyönsä ohessa myös teatterialalla. Hän perusti aviomiehensä Matti Raninin kanssa Kasper-teatterin, jossa hän muun muassa näytteli ja toimi lavastajana, ja jolle hän myös suunnitteli nukkeja. Kasper-teatteri toimi vuosina 1961–1988.


title: Irja Ranin

text: Ranin jäi eläkkeelle vuonna 1991. Hän sai työstään suomalaisen lastenkulttuurin hyväksi muun muassa Mannerheimin Lastensuojeluliiton keskushallituksen myöntämän Arvo Ylppö -mitalin vuonna 1965, Suomen Leijonan ritarikunnan ansioristin vuonna 1984 ja Suomen Teatterijärjestöjen Keskusliiton kultaisen ansiomerkin vuonna 1989.


title: Punaisen surman naamio

text: Punaisen surman naamio ("The Masque of the Red Death", Suomessa myös nimellä "Paholaisen lemmikkinä") on Roger Cormanin ohjaama brittiläis-yhdysvaltalainen kauhuelokuva vuodelta 1964. Se perustuu Edgar Allan Poen novelliin ja pääosaa esitti Vincent Price. Corman oli tehnyt Pricen kanssa vaihtelevalla menestyksellä lukuisia elokuvia Poen novellien pohjalta, mutta "Punaisen surman naamio" on niistä paras.


title: Punaisen surman naamio

text: Elokuvan tapahtumat sijoittuvat 1100-luvun Italiaan, jossa paholaista palvova ruhtinas yrittää välttää ruttoa (”Punainen surma”) sulkeutumalla linnaansa.


title: Punaisen surman naamio

text: Suomessa elokuva kiellettiin kokonaan 21.11.1972 ”raaistavana” mutta sallittiin 22.12.1972 ikärajana K-18. Ikärajaksi muutettiin 1988 K-16 (nykyisen lain mukaan K-15).


title: Grzegorz Zajączkowski

text: Grzegorz Zajączkowski (s. 25. kesäkuuta 1980) on puolalainen pikajuoksija.


title: Grzegorz Zajączkowski

text: Zajączkowski oli Birminghamin sisäratojen MM-kisoissa 2003 mukana Puolan joukkueessa, joka voitti MM-pronssia 4 x 400 metrin viestijuoksussa.


title: Grzegorz Zajączkowski

text: Lähde:


title: Snaressaartenpingviini

text: Snaressaartenpingviini ("Eudyptes robustus") on Uuden-Seelannin kotoperäinen pingviinilaji. Walter Oliver kuvaili lajin holotyypin vuonna 1953.


title: Snaressaartenpingviini

text: Pingviini kasvaa noin 40 senttimetrin pituiseksi ja 3 kilogramman painoiseksi. Ulkonäöltään snaressaartenpingviini on hyvin samankaltainen vuonopingviinin kanssa. Kaula, selkä ja kyljet ovat mustat, vatsa valkoinen. Nokan vierustalta molemminpuolisesti kulkee keltainen viiru silmien yli.


title: Snaressaartenpingviini

text: Ravinto koostuu pääasiassa äyriäisistä, kaloista ja kalmareista.


title: Snaressaartenpingviini

text: Pingiivini munii syys-lokakuussa kaksi munaa. Noin 60 prosenttisesti kaksi poikasta kuoriutuu, mutta yleensä vain toinen poikasista selviää hengissä. Snaressaartenpingviini elää vain Snaressaarilla, jotka sijaitsevat noin 200 kilometriä Eteläsaaresta etelään. Lajin populaation koko on noin 30 000 pesivää paria.


title: Dogonit

text: Dogonit on etninen ryhmä, joka elää Malin kaakkoisosassa ja Burkina Fasossa lähellä Niger-joen mutkaa. Siihen kuuluu noin 300 000 henkeä, jotka ovat asettuneet satoihin kyliin Bandiagaran kallioiden läheisyyteen. Bandiagara on Unescon maailmanperintökohde sekä maisemansa että dogonien ikiaikaisten perinteiden takia. Dogonit puhuvat dogonin kieltä.


title: Dogonit

text: Dogonien alkuperästä tai heidän historiastaan ennen Bandiagaraan asettumisesta ei tiedetä paljoa. Dogonien oman perimätiedon mukaan alueen luolista löydetyt puuveistokset ovat yli 2 000 vuotta vanhoja ja ne teki kansa nimeltä telemit, jonka dogonit uskovat asuttaneen aluetta ennen heitä. Vanhimmat puuveistokset on kuitenkin ajoitettu vain 200 vuotta vanhoiksi ja ne muistuttavat tyyliltään dogonien veistoksia. Samoin dogonit ovat pitäneet alueelta löydettyjä luita telemien jäännöksinä, mutta niistäkin vanhimmat ovat ajoitettu 1000-luvulle. Edelleen dogonien perimätiedon mukaan dogonien esi-isät tulivat alueelle vasta 1200-luvulla Nigerjoen länsipuolelta näiden paetessa laajenevien Ghanan, Malin ja Songhain tieltä. Heiän piti liikkua jälleen 1400-luvulla mossien tieltä ja tuolloin he muuttivat nykyisille alueilleen. Alueen kallioinen maasto tarjosi turvaa myöhemminkin 1700- ja 1800-luvuilla jihadia käyneitä muslimeja vastaan. Vuosina 1892–1905 Ranska laajensi siirtomaaimperiumiaan nykyiseen Maliin, mutta heidän käydessä sotaa pääasiassa alueen muslimeja vastaan dogonit jäivät tapahtumista syrjään. Eurooppalaiset pyrkivät ottamaan yhteyttä dogoneihin ensimmäistä kertaa varsinaisesti vasta 1930-luvulla, jolloin tutkijat kirjasivat ylös heidän tapojaan. Malin itsenäistyttyä vuonna 1960 dogonit ovat pysytelleet syrjässä maan poliittisesta elämästä. Hiljattain dogoneja on kuitenkin muuttanut perinteisiltä alueiltaan muille alueille, joilla maanviljely on helpompaa. Dogonit tulivat tunnetuksi maailmalla ja heidän on väitetty omaavan kehittynyttä astrologista tietoa, mutta nämä väitteet on sittemmin kumottu.


title: Dogonit

text: Omalaatuisimpia dogonien asumuksista ovat Bandiagaran kallioille ja niiden alapuolelle rakennetut kylät, joissa on tyypillisesti noin 1 000 asukasta. Kaivojen ja juomapaikkojen ympärillä on usein useampi kylä. Jokaisessa kylässä asuu yksi tai useampi suku, joka polveutuu samasta esi-isästä isälinjan kautta. Sukuja johtaa suvun vanhin mies, joka asuu rakennuksessa jota kutsutaan nimellä "ginna". Yhden suvun kylissä hän toimii myös kylän päällikkönä. Kylien talot tehdään mudasta ja niiden korkeat katot mudasta ja kivistä. Kylissä on myös korkeita aikoinaan viljan säilytyksessä käytettyjä torneja, mutta nykyisin niitä pidetään usein yleisvarastoina. Kylien keskustassa on "togu na"-niminen talo, jota käytetään miesten kyläkokouksissa.


title: Dogonit

text: Maanviljelylle epäsuotuisasta maastosta huolimatta useat dogonit ovat maanviljelijöitä. Viljely tapahtuu tätä varten rakennetuilla terasseilla ja niitä lannoitetaan kompostilla ja linnun jätöksillä. Hirssi on viljellyistä kasveista tärkein. Viljelyn lisäksi dogonit pitävät esimerkiksi lampaita, vuohia ja kanoja. Lehmiä ja aaseja kasvatetaan alueilla, joilla niille on tarpeeksi tilaa. Dogonien alueiden vesivarannot ovat vähäisiä ja esimerkiksi 1960- ja 1980-lukujen kuivuudet aiheuttivat nälänhätiä. Nykyisin monet dogonit lähtevät töihin kaupunkeihin lähettäen osan palkastaan kotiin.


title: Dogonit

text: Nykyisin miltei puolet dogoneista on muslimeja joiden lisäksi osa on kääntynyt kristinuskoon. Hekin ovat tosin usein säilyttäneet perinteisen uskon piirteitä. Perinteiseen uskoon kuuluu monimutkainen käsitys heidän ympäristöstään ja ne tuntevat parhaiten "hogon"-nimiset papit tai hengelliset johtajat. Usko koostuu tarinoista, joita pidetään tositapahtumina. Useimmat tuntevat niistä kuitenkin vain muutamia. Kuolleet haudataan usein alueen luoliin ja niissä säilytetään myös uskonnollisiin rituaaleihin tarvittavaa esineistöä, kuten esimerkiksi naamioita.


title: Paskasheriffin paluu

text: Paskasheriffin paluu on rap-artisti Steen1:sen 22. maaliskuuta 2010 julkaistu EP.


title: Walter Oliver

text: Walter Reginald Brook Oliver (7. syyskuuta 1883 Launceston, Tasmania – 16. toukokuuta 1957 Wellington) oli uusiseelantilainen lintutieteilijä, nilviäistutkija ja museon kuraattori.


title: Walter Oliver

text: Oliver syntyi Tasmaniassa, josta muutti perheensä mukana Taurangaan vuonna 1896. Jo lapsesta saakka hän oli kiinnostunut luonnosta, ja teki havaintoja ja muistiinpanoja koko loppuelämänsä ajan. Vuonna 1908 hän osallistui Kermadecsaarille suuntautuneelle tutkimusmatkalle. Vuonna 1910 hän liittyi Royal Australasian Ornithologists Unioniin (RAOU), jossa hän toimi Uuden-Seelannin haaran sihteerinä vuodesta 1914 kuolemaansa saakka. Hän toimi myös yhdistyksen puheenjohtajana 1943–1944 ja varapuheenjohtajana 1942–1943.


title: Walter Oliver

text: Vuonna 1928 Oliver valittiin Wellingtonissa sijaitsevan Dominion Museumin johtajaksi. Hän jäi eläkkeelle 1947. Vuonna 1930 hän julkaisi lintuoppaan Uuden-Seelannin linnustosta, "New Zealand Birdsin", jonka laajennettu ja uudistettu painos ilmestyi 1955.


title: Walter Oliver

text: Oliver nimesi linnuista snaressaartenpingviinin ("Eudyptes robustus") vuonna 1953.


title: Wang Meng

text: Wang Meng (s. 10. huhtikuuta 1985) on kiinalainen kaukalopikaluistelija. Hän on maansa parhaiten talviolympialaisissa menestynyt urheilija, joka on saanut neljä kultaa, hopean ja pronssin. Vancouverin olympialaisissa hän voitti 500 ja 1000 metriä, ja osallistui Kiinan voittoisaan naisten viestijoukkueeseen. Torinossa 2006 hän sai kultaa, hopeaa ja pronssia. Kaukalopikaluistelun maailmanmestaruuskilpailuissa vuonna 2008 hän voitti 500, 1000 ja 1500 metriä.


title: Turkin itsenäisyyssota

text: Turkin itsenäisyyssota käytiin vuosina 1919–1923 ensimmäisen maailmansodan jälkinäytöksenä. Se johti nykyisen Turkin tasavallan syntymiseen.


title: Turkin itsenäisyyssota

text: Nykyisen Turkin edeltäjä, Osmanien valtakunta taisteli Saksan rinnalla ensimmäisessä maailmansodassa. Lokakuussa 1918 turkkilaiset antautuivat ympärysvalloille, Mehmed Talat ja puolueen ministeriö erosivat ja aselepo allekirjoitettiin brittiläisen taistelulaivan kannella Aigeianmerellä.


title: Turkin itsenäisyyssota

text: Turkkilaisten kansallistunne nousi Kreikan miehitettyä Smyrnan (nyk. İzmir) toukokuussa 1919. Kaupunki ympäristöineen oli määrätty Kreikalle Sèvresin rauhansopimuksessa, jonka sulttaani oli hyväksynyt ympärysvaltojen painostuksesta, mutta jota parlamentti ei ikinä ratifioinut. Sodan lopuksi osmanien hallitus oli täysin romahtanut, ja rauhansopimuksella suurin osa maata jaettiin voittajavaltojen kesken.


title: Turkin itsenäisyyssota

text: Maailmansodassa kunnostautunut Mustafa Kemal lähetettiin Itä-Anatoliaan kukistamaan kapinaa. Kemal käytti tilaisuutta hyväkseen ja perusti kansallisen liikkeen, joka valitsi keskuksekseen Ankaran. Huhtikuussa 1920 Ankaran väliaikaishallitus tarjosi Kemalille kansalliskokouksen presidentin paikkaa. Uusi parlamentti ilmoitti hylkäävänsä vanhan hallituksen ja Sèvresin sopimuksen.


title: Turkin itsenäisyyssota

text: Kreikkalaiset olivat jo edenneet sisämaahan ja kohti Ankaraa. Marmaranmeren pikkukaupunkeja alettiin kreikkalaistaa ja esim. Aydıniin ja İzmiriin muutti manner-Kreikasta tuhansia siirtolaisia asuttamaan Kreikan valloittamia alueita. Kemal ja hänen kakkosmiehensä pašša Ismet (myöhemmin İsmet İnönü) löivät kuitenkin kreikkalaiset Sakaryan ja Dumlupınarin taisteluissa elokuussa 1921 ja elokuussa 1922. Italia, jolle osa Anatoliasta oli luovutettu, ei puolustanut osuuttaan, eikä Ranskalla ja Britannialla ollut enää kiinnostusta liittyä sotaan.


title: Turkin itsenäisyyssota

text: Kemalin joukot valloittivat 9. syyskuuta 1922 İzmirin, jossa armeija aloitti armenialaisten systemaattisen vainoamisen. 13. syyskuuta 1922 Turkin armeija sytytti İzmirin armenialaiskaupunginosan palamaan. Suotuisten tuulten ja bensiinillä kasteltujen katujen vuoksi tuli levisi myös kreikkalaisten asuttamaan kaupungin keskustaan. Arviolta 30 000 ihmistä sai surmansa. Satoja tuhansia jäi kodittomaksi ja lähti pakolaiseksi Kreikkaan.


title: Turkin itsenäisyyssota

text: Kemalin voitto itsenäisyyssodassa pelasti Turkin itsenäisyyden, ja Sèvresin sopimus korvattiin Lausannen sopimuksella, jossa Turkki sai takaisin koko Anatolian ja Itä-Traakian kreikkalaisilta. Sen sijaan Turkille ennen ensimmäistä maailmansotaa kuuluneet Syyria, Irak ja Palestiina jäivät Ison-Britannian ja Ranskan hallintaan Kansainliiton mandaattialueina. Turkin tasavalta perustettiin 29. lokakuuta 1923, ja Kemalista tuli sen ensimmäinen presidentti. Sodan jälkeen Vähän-Aasian länsirannikolla asunut kreikkalaisväestö joutui lähes kokonaisuudessaan poistumaan maasta, kun väestöryhmien suhteet kärjistyivät. Vihan taustalla oli kreikkalaisten keskuuteen 1800-luvulla levinnyt megáli idéa -aate, jonka mukaan Turkin kreikkalaisalueet tulisi liittää Kreikkaan.


title: Ford Transit Connect

text: Ford Transit Connect on Fordin vuodesta 2002 lähtien valmistama pieni pakettiautomalli. Sen tila-autoversio tunnetaan nimellä Tourneo Connect. Transit-nimestään huolimatta mallilla ei ole teknistä yhteneväisyyttä Ford Transitin kanssa, vaan nimi on ainoastaan viittaus Fordin tavara-autoperheeseen. Transit Connectin tekniikka pohjautuu pitkälti Ford Focukseen.


title: Ford Transit Connect

text: Ford oli jo aiemmin valmistanut pieniä Ford Escortiin perustuvia Express-pakettiautoja. Kun Escortin valmistus vuonna 2000 päättyi, ei mallistossa ollut enää tarjolla tämän kokoluokan tavara-autoa sellaista tarvitseville asiakkaille. Ford-kauppiaat toivat asian esille, jonka vuoksi asia otettiin Fordin johdossa todesta, sillä Escort Expresseille oli ollut melko paljon kysyntää.


title: Ford Transit Connect

text: Vuonna 2002 pienikokoisten Ford-pakettiautojen havittelijat saatiin tyytyväisiksi, kun Transit Connect tuotiin markkinoille. Kyseessä siis ei ollut Transitin ”pikkuveli”, sillä vähäisintäkään yhteyttä näillä malleilla ei nimen lisäksi ole. Suurin osa tekniikasta on peräisin henkilöautomalli Focuksesta, vaikka kyseessä ei silti ole Escort Expressin tapainen henkilöautosta muunnettu pakettiautoversio. Transitin tavoin myös Connectia alettiin valmistaa eripituisilla akseliväleillä. Connectiin tosin oli valittavissa kaksi vaihtoehtoa, kun Transitiin taas oli saatavana kolme eripituista akseliväliä. Kattokorkeuksia Connectiin sai kahta erilaista. Pakettiauton rinnalle tuli myös tila-autoversio Tourneo Connect, jossa on tilat viidelle henkilölle. Istuinjärjestely on helposti muunneltavissa erilaisia käyttötarkoituksia varten.


title: Ford Transit Connect

text: Transit Connect valittiin Vuoden pakettiautoksi 2003.


title: Ford Transit Connect

text: Transitin tavoin myös Connectiin oli saatavilla sekä bensiinillä että dieselillä käyvät moottorit. Bensiinimoottoriksi tuli 1,8-litrainen Duratec, jossa on tehoa 115 hevosvoimaa. Tyypiltään moottori on kaksinokka-akselinen DOHC, ja siinä on 16 venttiiliä. Kyseinen moottori oli otettu suoraan Focuksesta ja C-Maxista. Dieselvaihtoehdoksi valittiin 1,75-litrainen Duratorq, josta oli valittavana sekä 75- että 90-hevosvoimaiset tehoversiot. Suurempitehoinen moottori oli toteutettu modernilla yhteispaineruiskutustekniikalla, pienemmässä taas oli jakajapumppu. Myös dieselmoottori oli käytössä Ford Focuksessa. Voimansiirtona oli viisivaihteinen manuaalivaihteisto tyypiltään "MTX75", joka sekin oli laajasti käytössä etuvetoisissa henkilöautomalleissa, muiden muassa Mondeossa ja Focuksessa.


title: Ford Transit Connect

text: Kasvojenkohotuksen läpikäynyt malli esiteltiin yleisölle Chicagon autonäyttelyssä helmikuussa 2009. Samalla Transit Connectin markkinat laajentuivat myös Yhdysvaltoihin ja Kanadaan. Ulkonäollisinä muutoksina uusittiin puskureita ja etusäleikköä. Ohjaamoa uudistettiin aiempaa henkilöautomaisemmaksi Fordin uusia henkilöautomalleja vastaavalla kojelaudalla. Pohjois-Amerikan markkinoille moottoriksi tuli 2,0-litrainen Duratec (136 ), jonka voima välitetään neliportaisella automaattivaihteistolla.


title: Ford Transit Connect

text: Toisen sukupolven Transit Connect esiteltiin syyskuussa 2012 Amsterdamissa. Malli perustuu samalle Global C -pohjalevylle kuin esimerkiksi Ford Focus ja C-Max. Tavallisen Tourneo-tila-autoversion rinnalla on nyt myös seitsenpaikkainen Grand Tourneo, jota myydään Pohjois-Amerikassa nimellä Transit Connect Wagon. Lisäksi saatavana on viisi- tai seitsenpaikkainen kaksikäyttöauto Kombi.


title: Ford Transit Connect

text: Myös toisen sukupolven Transit Connect voitti Vuoden pakettiauto -palkinnon, vuonna 2014.


title: Ford Transit Connect

text: Vuoden 2013 Euro NCAP -kolaritestistä Connect sai tulokseksi täydet viisi tähteä.


title: Ford Transit Connect

text: Koripituuksia on valittavana kaksi (L1 ja L2). Seitsenpaikkaiset versiot ovat aina pitkäkorisia.


title: Ford Transit Connect

text: Suomessa bensiinimoottoriksi saa 1,0-litraisen EcoBoostin (100 hv) tai 1,6-litraisen Duratecin (150 hv). Dieselvaihtoehtona on 1,6-litrainen Duratorq TDCi kolmella eri tehovaihtoehdolla (75/95/115 hv). Voimansiirtona on viisivaihteinen manuaalivaihteisto. Vain Pohjois-Amerikan markkinoilla ovat saatavana 1,5-litrainen EcoBoost ja 2,5-litrainen Duratec. Myös kuusivaihteinen kaksoiskytkinvaihteisto on ainostaan Pohjois-Amerikan markkinoiden yksinoikeus.


title: Ford Transit Connect

text: Suomessa pakettiauton varustetasot ovat ECOnetic ja Trend.


title: Ford Transit Connect

text: ECOneticissa on vakiovarusteina kuljettajan turvatyyny, ESP, 16 tuuman teräsvanteet osittain peittävin pölykapselein, sähköikkunat, kauko-ohjattava keskuslukitus, ajotietokone, radio ja lämmitettävä kuljettajan istuin.


title: Ford Transit Connect

text: Trendissä on lisäksi 16 tuuman teräsvanteet pölykapselein, korinväriset puskurit, lämmitettävä tuulilasi, sumuvalot, CD-soitin, Bluetooth-järjestelmä, Ford SYNC -hätäaputoiminto, manuaali-ilmastointi, lämmitettävät sähköpeilit, etumatkustajan kaksoisistuin ja lukuvalot.


title: Alex Borstein

text: Alexandrea ”Alex” Borstein (s. 15. helmikuuta 1973), tunnettu myös nimellä ”a.bo”, on yhdysvaltalainen näyttelijä, laulaja, käsikirjoittaja ja koomikko. Parhaiten hänet tunnetaan Foxin komediasarjasta "MADtv" ja Lois Griffinin ääniroolista animaatiosarjassa "Family Guy". Borstein on vieraillut myös kahdessa "Gilmoren tyttöjen" jaksossa.


title: Alex Borstein

text: Borstein on ollut vuodesta 1999 lähtien naimisissa Jackson Douglasin kanssa. Heillä on vuonna 2008 syntynyt poika. Borstein harrastaa harpunsoittoa. Hän on juutalainen.


title: Keiko Agena

text: Christine Keiko Agena (s. 3. lokakuuta 1973 Honolulu, Havaiji) on amerikanjapanilainen näyttelijä, joka on parhaiten tunnettu roolistaan sarjassa "Gilmoren tytöt", jossa hän näytteli Roryn parasta ystävää Lane van Gerbigia (o.s. Kim). Hän on myös vieraillut televisiosarjoissa "Teho-osasto", "Felicity" ja "Rakkauden anatomia".


title: Keiko Agena

text: Agena on näytellyt kymmenvuotiaasta lähtien. Hän meni naimisiin Shin Kawasakin kanssa helikopterissa Las Vegasin yllä 19. joulukuuta 2005.


title: Mila

text: Mila tai Miila on naisen etunimi. Nimi on peräisin slaavilaisista kielistä, joissa se tarkoittaa herttaista tai suloista, mutta se on toisaalta käsitetty myös lyhentymäksi nimestä Emilia tai Ludmila.


title: Mila

text: Suomessa Mila on syyskuuhun 2018 mennessä annettu noin 2850 henkilölle, joista suurin osa on 2010-luvulla syntyneitä. Miila-nimisiä Suomessa on ollut 341. Vuodesta 2010 lähtien Milan nimipäivä on ollut 19. toukokuuta, joka jo ennestään oli muun muassa Emilian nimipäivä.


Mila


title: Kulob

text: Kulob (, ) on kaupunki Tadžikistanissa, Hatlonin maakunassa. Kaupungissa asui vuonna 2003 82 000 asukasta. Kulobilla on yksi ystävyyskaupunki, Hamedan Iranissa.


title: David Sutcliffe

text: David Sutcliffe (s. 8. kesäkuuta 1969 Saskatoon, Saskatchewan, Kanada) on kanadalainen näyttelijä. Hän on tunnettu roolistaan "Gilmoren tytöt" -televisiosarjan Christopher ”Chris” Haydeninä. Sutcliffe on myös vieraillut yhdessä "Frendien" jaksossa.


title: Ipconfig

text: codice_1 ("internet protocol configuration") on Microsoft Windows:n tekstipohjainen konsoliohjelma, jonka avulla voidaan tarkastella kaikkia koneen tämänhetkisiä TCP/IP-verkkoasetuksia. Sen avulla voidaan myös hakea uudelleen asetukset Dynamic Host Configuration Protocol DHCP- ja Domain Name System DNS-paveluille.


title: Ipconfig

text: Komennon vakiopolku on codice_2 (vakioasennuksessa codice_3).


title: Natasha Bedingfieldin diskografia

text: Tämä on englantilaisen pop-musiikkia esittävän laulaja Natasha Bedingfieldin diskografia. Uransa aikana Bedingfield on julkaissut muun muassa 3 studioalbumia, joista viimeisin on vuodelta 2011.


title: Natasha Bedingfieldin diskografia

text: Bedingfieldin debyyttialbumi "Unwritten" julkaistiin syyskuussa 2004 ja sitä myytiin maailmanlaajuisesti yli kaksi miljoonaa kappaletta. Albumilta julkaistiin neljä singleä ja sen nimikkokappale "Unwritten" oli ehdokkaana Grammy-gaalassa. Bedingfieldin toinen studioalbumi "N.B." julkaistiin vuonna 2007 ja kaksi sen singleistä sijoittuivat Britanniassa kymmenen parhaan joukkoon. Tammikuussa 2008 julkaistiin "N.B.:n" pohjoisamerikkalainen versio "Pocketful of Sunshine". Joulukuussa 2010 Bedingfield julkaisi kolmannen studioalbuminsa, "Strip Me", Pohjois-Amerikassa. Keväällä 2011 julkaistiin sen kansainvälinen versio, "Strip Me Away".


title: Robert Krasker

text: Robert Krasker (12. elokuuta 1913 Perth – 16. elokuuta 1981) oli australialainen elokuvaaja. Hän sai Oscar-palkinnon vuoden 1949 elokuvasta "Kolmas mies". Kraskerin muita elokuvia ovat muun muassa "Hiljainen amerikkalainen" (1958), "El Cid – kuninkaan soturi" (1961) ja Neitoperho (1965).


title: Ystävykset

text: Ystävykset ("The Life and Death of Colonel Blimp", Suomessa myös nimellä "Se alkoi Berliinissä") on Michael Powellin ja Emeric Pressburgerin ohjaama, käsikirjoittama ja tuottama brittiläinen draamaelokuva vuodelta 1943. Se oli Powellin ja Pressburgerin ensimmäinen mestariteos ja yksi heidän rakastetuimmista elokuvistaan. Elokuva muistetaan myös yhtenä parhaimmista Technicolor-väreissä kuvatuista elokuvista.


title: Ystävykset

text: "Ystävykset" kertoo kenraali Clive Wynne-Candyn elämästä ja urasta vuosien 1902 (toinen buurisota) ja 1942 (toinen maailmansota) välillä. Se kuvaa muun muassa brittiläisen ja saksalaisen upseerin vuosikymmeniä jatkunutta ystävyyttä. Positiivisesti esitetty saksalainen upseeri oli tuolloin liikaa Britannian hallitukselle ja etenkin sen pääministeri Winston Churchillille, jotka yrittivät estää elokuvan tekemisen.


title: Ystävykset

text: "Ystävykset" valittiin British Film Instituten vuonna 1999 kokoamalle listalle 1900-luvun sadasta parhaasta brittielokuvasta. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Ystävykset

text: "Ystävykset" perustuu David Lowin poliittiseen pilapiirrossarjaan "Colonel Blimp", joka ilmestyi Britanniassa 1930-luvulla. Pilapiirrosten eversti Blimp on vanhoillinen ja jäykkäniskainen brittiupseeri. Elokuvan Blimp (elokuvassa kenraali Clive Wynne-Candy) on huomattavasti miellyttävämpi henkilö, jossa ei ole pilapiirroshahmon ilkeyttä.


title: Ystävykset

text: Powell ja Pressburger joutuivat elokuvan käsikirjoituksen takia törmäyskurssille Britannian hallituksen ja pääministeri Winston Churchillin kanssa. Toinen maailmansota oli vielä käynnissä ja viranomaisten mielestä elokuva kuvasi saksalaisia liian positiivisesti. On syytä muistaa, että elokuva tekohetkellä 1942 Lontoota pommitettiin lähes joka yö ja Saksa näytti olevan voitolla. Churchill vastusti kiivaasti elokuvan tekemistä. Sotaministeriö ei antanut Powellin ja Pressburgerin käyttää armeijan varusteita tai kalustoa. Powellin omaelämäkerran mukaan he varastivat ne.


title: Ystävykset

text: Elokuvan pääosaan ohjaajat olisivat halunneet Laurence Olivierin, mutta Britannian sotaministeriö ei suostunut vapauttamaan Olivieria asevelvollisuudestaan kuvausten ajaksi.


title: Ystävykset

text: "Ystävykset" sai hyvän vastaanoton Britanniassa ensi-iltansa aikana. Chruchill ei ollut kuitenkaan vielä luovuttanut: elokuva joutui vientikieltoon noin kahden vuoden ajaksi. Vientikielto koski ennen kaikkea Yhdysvaltoja, jossa elokuvan ensi-ilta oli vasta 1945 rajusti lyhennettynä versiona. Leikkaamattoman version ensi-ilta Yhdysvalloissa oli vasta 1980-luvulla.


title: Ilmiantaja (täsmennyssivu)

text: Ilmiantaja voi viitata seuraaviin asioihin:


title: RitolaHalli

text: Ritola-Halli on Seinäjoen Peräseinäjoella sijaitseva urheiluhalli. Sen rakennustyöt aloitettiin toukokuussa 1998 ja se valmistui vuodeksi 1999. Ritola-Halli toimii Peräseinäjoen Toiveen eri lajien harjoittelu- ja kotikenttänä. Ritola-Hallissa järjestetään myös vuosittaiset painikilpailut Mannin Matsit. Halli on saanut nimensä entisen peräseinäjokelaisen juoksijan, Ville Ritolan mukaan.


title: RitolaHalli

text: Ritola-Hallin valmistumisvuosi on 1999. Halli on yksikerroksinen. Pääsalin koko on 1000 neliömetriä ja sen alustana on mattolattia. Juoksuradan pituus on 80 metriä. Lisäksi hallista löytyy myös 200 hengen ravintolasali, kuntosali sekä tanssisali. Katsomotilana Ritola-Hallissa on noin 250 hengen sisäänvedettävä katsomo.


title: RitolaHalli

text: Peräseinäjoen kunta oli kuntasuunnitelmissa varautunut rakentamaan koulukeskuksen yhteyteen liikuntatilat ja toiveena oli että rakennustyöt voitaisiin aloittaa jo vuonna 1996. Helmikuussa 1995 tarkempi aikataulu ei kuitenkaan vielä ollut tiedossa, mutta kunnanhallitus asetti jo Ritola-Hallin rakennustoimikunnan ja rakennuttajaksi valittiin Antti Katajamäki Ky Tampereelta.


title: RitolaHalli

text: Ritola-Hallin kustannusarvio oli 16,5 miljoonaa markkaa ja opetusministeriö oli ajoittanut hallin vuoden 1998 valtionosuuden saajaksi. Valtuusto hyväksyi hallin piirustukset ja kustannusarviot marraskuussa 1997. Valtionosuus kattoi 4–6 miljoonaa markkaa ja lisäksi J. G. Annalan säätiö myönsi hallille 125 000 markkaa.


title: RitolaHalli

text: Hallin teräsrungon toimitti MAK-Metalli ja rakennustyöt pääsivät alkuun toukokuussa 1998. Halli valmistui vuodeksi 1999.


title: RitolaHalli

text: RitolaHallissa voi urheilulajeista harjoittaa eri sisäpelejä, kuten lentopalloa, salibandya, futsalia ja koripalloa. Yleisurheilulajeista keihäänheittoa, kuulantyöntöä, seiväs- ja korkeushyppyä, pituushyppyä ja kolmiloikkaa. Myös pesäpallon lyöntiharjoituksia varten hallissa on lyöntiverkko. Hallin yhteydessä ja läheisyydessä toimivat myös koulujen kaksi liikuntasalia, painisali sekä Peräseinäjoen pesäpallostadion.


title: Nälkäpeli

text: Nälkäpeli on Suzanne Collinsin kirjoittama nuortenromaani vuodelta 2008. Kirja kertoo kuusitoistavuotiaasta Katniss Everdeenista, joka asuu luonnonkatastrofien hävittämässä maailmassa Panem-nimisessä diktatuurissa, joka on rakennettu entisen Pohjois-Amerikan paikalle. Nälkäpeli on vuosittainen tapahtuma, jossa jokaiselta kahdeltatoista vyöhykkeeltä valitaan tyttö ja poika taistelemaan henkensä edestä kuolemaan asti.


title: Nälkäpeli

text: Kirja on julkaistu pokkarina, äänikirjana ja e-kirjana, ja se on käännetty 26 kielelle. Kirja sai enimmäkseen myönteisiä arvosteluja. "Nälkäpeli" on ensimmäinen romaani "Nälkäpeli"-kirjasarjassa. Kirjasarjaa jatkavat "Vihan liekit" (2009) ja "Matkijanärhi" (2010).


title: Nälkäpeli

text: Kirjan pohjalta tehty samanniminen elokuva sai ensi-iltansa vuonna 2012. Sen pääosissa ovat Jennifer Lawrence, Josh Hutcherson ja Liam Hemsworth. Elokuva tuotti yli 691 miljoonaa dollaria.


title: Nälkäpeli

text: Collins sanoo saaneensa idean "Nälkäpeliin" kanavasurffailtuaan eräänä päivänä, ja kun tositelevisio-ohjelmien ja sotauutisten ero tuntui hämärtyvän.


title: Nälkäpeli

text: Collins mainitsee myös kreikkalaisen myytin Theseuksesta. Siinä Ateenan kaupunki pakotettiin lähettämään Kreetalle nuoria miehiä ja naisia, jotta Minotauros voisi syödä heidät. Hän sanoo: ”Kreeta lähetti hyvin selvän viestin: ’Häiriköi niin teemme jotain pahempaa kuin tapamme sinut: tapamme lapsesi.’” Collins sanoo myös että samanlaiset tarinat kolahtivat häneen jo hänen ollessaan nuori, koska hänen isänsä taisteli Vietnamin sodassa ja hän oppi sen kautta tietämään, miltä tuntuu pelätä menettää joku rakkaansa.


title: Nälkäpeli

text:
Luonnonkatastrofit nielivät suurimman osan Pohjois-Amerikasta ja loput hävitti jäljelle jääneestä ruoasta käyty sota. Raunioista syntyi maa nimeltä Panem (vrt. latinankielinen lentävä lause ”panem et circenses”, ”leipää ja sirkushuveja”), joka koostui alun perin pääkaupungista Capitolista ja kolmestatoista vyöhykkeestä. Maan kansalaiset nousivat kuitenkin epäonnistuneeseen kapinaan hallitsijoitaan vastaan, minkä seurauksena kolmastoista vyöhyke tuhottiin ja kapinoineiden vyöhykkeiden rangaistukseksi kehitettiin Nälkäpeli.
Pelin säännöt ovat yksinkertaiset: Jokaiselta vyöhykkeeltä arvotaan osallistujiksi eli ”tribuuteiksi” yksi tyttö ja yksi poika. Valitut 24 osallistujaa joutuvat vaativiin olosuhteisiin erämaata muistuttavalle areenalle, missä heidän on tapettava toisiaan kunnes vain yksi on jäljellä. Hengissä selviytynyt on voittaja.


title: Nälkäpeli

text: Päähenkilö on 16-vuotias Katniss Everdeen, joka asuu kaivosteollisuuteen keskittyneellä vyöhykkeellä 12. Katnissin 12-vuotias pikkusisko Prim valitaan tribuutiksi Nälkäpeliin. Katniss ei kuitenkaan voi kestää ajatusta, että hänen siskonsa joutuisi hengenvaaraan, joten hän ilmoittautuu tämän tilalle. Vyöhykkeen 12 poikatribuutti on Peeta, joka on vuosia sitten tehnyt Katnissille palveluksen, jota Katnissin on mahdotonta unohtaa. Katniss saa ennen pelin alkua lahjaksi rintaneulan, jossa on matkijanärhi.


title: Nälkäpeli

text: Katniss matkustaa Peetan kanssa Capitoliin valmistautumaan peliin. Siellä he harjoittelevat aseiden käyttöä ja muita tarpeellisia selvitysmistaitoja, joita he tulevat tarvitsemaan Nälkäpelin alettua. Nälkäpeliä edeltävässä haastattelussa Peeta myöntää olevansa rakastunut Katnissiin.


title: Nälkäpeli

text: Areenalla Katniss huomaa Peetan liittoutuneen 1. ja 2. vyöhykkeiden ammattilaisten kanssa ja tuntee itsensä petetyksi. Ammattilaisten ajettua hänet puuhun tyttö saa apua 11. vyöhykkeen tytöltä joka neuvoo häntä pudottamaan tappaja-ampiaisten pesän puun alla nukkuvien ammattilaisten päälle. Päästyään puusta alas Katniss liittoutuu vyöhykkeen 11 tribuutin, Rue-nimisen tytön, kanssa. Tyttö on vasta 12 ja muistuttaa Katnissin mielestä hänen pikkusiskoaan. Rue kohtaa loppunsa hänen ja Katnissin tuhotessa 1. ja 2. vyöhykkeen tribuuttien ruoka- ja tavaravarastoa. Yksi toisensa jälkeen muut tribuutit kuolevat, kunnes heitä on jäljellä enää kuusi. Silloin ilmoitetaan uusi sääntö: samalta vyöhykkeeltä tulevat kilpailijat voivat voittaa yhdessä Nälkäpelin jolloin entisestä poiketen olisi mahdollista saada kaksi voittajaa.


title: Nälkäpeli

text: Kuultuaan kuulutuksen Katniss ryntää etsimään Peetaa ja löytää pojan vakavasti haavoittuneena. Katniss onnistuu pesemään ja sitomaan hänen haavansa ja saamaan heidät piilopaikkaan, mutta huomaa pian Peetan tilan tulleen vain vakavammaksi ja poikaa uhkaavan verenmyrkytyksen. Kuulutus kutsuu kilpailijat juhliin runsaudensarvelle, jossa jokaiselle on tarjolla jotain, mitä he erityisesti kaipaavat, mikä on Katnissin ja Peetan kohdalla lääke Peetan verenmyrkytykseen. Peetan vastusteluista huolimatta Katniss lähtee hakemaan reppua ja saa sen.


title: Nälkäpeli

text: Peetan jalka saadaan hoidettua kuntoon ja he lähtevät liikkeelle. Heidän etsiessään ruokaa Peeta tappaa erehdyksessä 5. vyöhykkeen tytön myrkyllisillä marjoilla. Tytön kuoleman jälkeen kilpailijoita on enää kolme jäljellä joten pelinjärjestäjät pyrkivät saamaan jäljellä olevat kisaajat samaan paikkaan jossa he voivat ratkaista pelin ja tekee tämän usuttamalla mutanttisusia tribuuttien kimppuun. Katniss lopettaa 2. vyöhykkeen Caton kuolinkamppailut mutanttien kourissa nuolella jolloin hän odottaa Peetan kanssa pelin loppuvan.


title: Nälkäpeli

text: Peli ei lopu tähän vaan pelin järjestäjät antavat uuden kuulutuksen joka kumoaa aikaisemman sääntömuutoksen: valitettavasti Nälkäpelillä voi olla vain yksi voittaja. Peeta pyytää Katnissia tappamaan hänet, mutta sen sijaan Katniss päättää ottaa riskin ja ehdottaa heidän tekevän kaksoisitsemurhan marjoilla, joilla Peeta myrkytti 5. vyöhykkeen tribuutin. Ennen kuin he ehtivät nielaista marjoja peli ilmoitetaan loppuneeksi ja onnitellaan sen kahta uutta voittajaa.


title: Nälkäpeli

text: Katniss Everdeen on 16-vuotias lujatahtoinen, mutta toisaalta hieman arka ja hiljainen tyttö. Hänellä on ruskeat hiukset, hän on melko laiha ja hän on noin 170 cm pitkä. Hän on elättänyt perhettään yksin monta vuotta hänen isänsä kuoltua kaivosonnettomuudessa. Katniss on vyöhykkeen 12 tyttötribuutti 74. Nälkäpelissä.


title: Nälkäpeli

text: Peeta Mellark on 16-vuotias vyöhykkeen 12 poikatribuutti. Hän on leipurin poika ja asuu kaupungin parempiosaisten puolella. Haastattelussa hän paljastaa rakastavansa Katnissia, ja se onkin heidän aseensa kohti voittoa.


title: Nälkäpeli

text: Primrose Everdeen on Katnissin 12-vuotias pikkusisko, jota Katniss rakastaa enemmän kuin ketään muuta. Arpa osuu hänen kohdalleen, mutta Katniss tarjoutuu hänen tilalleen. Primillä on kissa nimeltä Buttercup ja vuohi nimeltä Lady. Katniss osti Ladyn Primille syntymäpäivälahjaksi Vuohiukolta.


title: Nälkäpeli

text: Gale Hawthorne on Katnissin paras ystävä, ja hän kutsuu Katnissia alati Catnipiksi. He ystävystyivät kantapään kautta, ja Gale opetti Katnissia rakentamaan ansoja. Gale elätti Katnissin perhettä, kun Katniss oli Nälkäpelissä.


title: Nälkäpeli

text: Haymitch Abernathy on ainoa elossaoleva Nälkäpelin kahdesta vyöhykkeen 12 voittajatribuutista. Hän ja Katniss eivät tule kovin hyvin toimeen, mutta silti Haymitch opastaa Katnissin peliin hyvin. Haymitch on voittonsa jälkeen turvautunut viinaan, ja juo enemmän kuin kukaan muu Katnissin tuntema.


title: Nälkäpeli

text: Madge Undersee on vyöhykkeen 12 pormestarin tytär ja Katnissin vähäpuheinen ystävä. Katniss sai Madgelta onnenkalunsa, joka on kultainen matkijanärhi kultaisessa kehässä.


title: Nälkäpeli

text: Effie Trinket on vyöhykkeen 12 saattaja, joka myös arpoo tribuutit ja myös hän auttaa Katnissia valmistautumaan peliin. Effie käyttää usein värikkäitä peruukkeja.


title: Nälkäpeli

text: Cinna Katnissin ystävä ja hänen stylistinsa. Hän on mies. Häntä kuvataan yleensä epätavallisena capitolilaisena, sillä hän on myös hieman kapinallinen.


title: Nälkäpeli

text: Marvel on ensimmäisen vyöhykkeen poikatribuutti, jonka Katniss tappaa Marvelin tapettua ensin Ruen.


title: Nälkäpeli

text: Glimmer on ensimmäisen vyöhykkeen tyttötribuutti, joka kuolee Katnissin aiheuttamaan mehiläisten hyökkäykseen.


title: Nälkäpeli

text: Cato on toisen vyöhykkeen poikatribuutti, joka ilmoittautui peliin vapaaehtoisena, sillä häntä on koulutettu sitä varten lapsesta saakka.


title: Nälkäpeli

text: Clove on toisen vyöhykkeen tyttötribuutti. Caton tavoin Clove on hyvin raaka, ja hän yrittää kerran jopa tappaa Katnissin. Thresh tappaa Cloven ensimmäisessä kirjassa päästäen samalla Katnissin karkuun.


title: Nälkäpeli

text: Ketunnaama on lempinimi, jonka Katniss antaa viidennen vyöhykkeen tyttötribuutille. Hän on tribuuteista älykkäin, eikä juurikaan taistele, vaan piileskelee metsässä ja hankkii elantonsa varastamalla niin sanotuilta "ammattilaisilta", alussa liittoutuneilta ensimmäisen, toisen ja neljännen vyöhykkeen tribuuteilta. Hän kuoli myrkkymarjoihin, jotka Peeta oli laittanut esille tietämättä niiden olevan myrkyllisiä.


title: Nälkäpeli

text: Rue on vyöhykkeen 11 kaksitoistavuotias tyttötribuutti, joka liittoutuu Katnissin kanssa. Rue on hyvin taitava kasvien tunnistamisessa, ja ruumiinrakenteeltaan pieni ja hento. Hän muistuttaa ulkonäöltään vyöhykkeen 12 väkeä, mutta hänellä on ruskeat silmät.. Kirjassa hän oli näyttänyt lahjakseen hyppelyn.


title: Nälkäpeli

text: Thresh on vyöhykkeen 11 poikatribuutti, joka liikkuu yksikseen. Pelin loppupuolella hän pelastaa Katnissin, koska sai tietää, että tämä auttoi Rueta. Threshiä pyydetään mukaan ammattilaisten joukkoon, koska hän on isokokoinen, mutta hän kieltäytyy, mitä Katniss arvostaa.


title: Skopjen maanjäristys 1963

text: Skopjen maanjäristys 1963 oli 6,1 momenttimagnitudin maanjäristys, joka tapahtui 26. heinäkuuta 1963 Skopjessa Makedonian sosialistisessa tasavallassa. Kaupungista tuhoutui ainakin 80 prosenttia.


title: Skopjen maanjäristys 1963

text: Vaikutukset tuntuivat pahiten Vardar-joen laaksossa. Yli 1 000 ihmistä kuoli, 3 000–4 000 haavoittui ja 120 000–200 000 jäi kodittomiksi. 78 maata lähetti hätäapua.


title: Kerrostus

text: Kerrostus () on tietokoneissa ennen virtuaalimuistin laajamittaista käyttöönottoa käytössä ollut menetelmä suurien ohjelmien ajamiseksi.


title: Kerrostus

text: Ennen virtuaalimuistia tietokoneiden fyysinen muisti eli muistiavaruus oli usein suurempi kuin suorittimen viittauskyky eli osoiteavaruus. Suuret ohjelmat eivät mahtuneet suhteellisen pieniin osoiteavaruuksiin (usein 16 bittiä), joten samat muistiosoitteet piti käyttää useampaan kertaan. Kerrostuksessa ohjelman eri osat sijoiteltiin niin, että sellaiset osat, joita ei tarvittu yhtä aikaa, käyttivät samaa osaa osoiteavaruudesta ja joskus myös muistiavaruudesta.


title: Kerrostus

text: Kerrostaminen vaati ohjelmiston sisäisten suhteiden hyvää tuntemista, koska vääränlainen kerrostus johti joko virheeseen tai erittäin hitaaseen toimintaan. Hitaus syntyi siitä, että tyypillisesti kerrostettava osa ohjelmaa haettiin keskusmuistiin massamuistilaitteelta. Jos kerrostusvaihtoehtoja vaihdettiin usein, tämä hidasti olennaisesti ohjelman toimintaa. Kerrostus voitiin tehdä myös niin, että koko ohjelma oli kerrallaan keskusmuistissa, ja ohjelmien kopioimisen asemesta muutettiin muistihallinnan rekisterien arvoja. Tällöin hitausongelma hellitti selvästi, mutta virhealttius jäi jäljelle. Erityisen ongelmallisia olivat kerrostetut käyttöjärjestelmäytimet, sillä virhe kerrostuksessa aiheutti varmasti käyttöjärjestelmän kaatumisen.


title: Kerrostus

text: Ennen virtuaalimuistin tuloa arvioitiin jopa puolet suuren ohjelmistoprojektin ongelmista tulevan kerrostuksen käytöstä. Virtuaalimuisti ratkaisee virheiden osalta kerrostuksen ongelmat. Liian pienelle keskusmuistille ei virtuaalimuistikaan voi mitään, mikä näkyy ohjelman ajon hitautena.


title: Unwritten

text: Unwritten on englantilaisen pop-laulaja Natasha Bedingfieldin esikoisalbumi. Se julkaistiin Isossa-Britanniassa 6. syyskuuta 2004 ja Yhdysvalloissa 2. elokuuta 2005, missä se oli sijalla kaksikymmentäkuusi. "Unwritten"-albumilta on julkaistu neljä singleä, "Single", "These Words", "Unwritten" ja "I Bruise Easily", sekä viides, vain Pohjois-Amerikassa julkaistu kappale "The One That Got Away".


title: Kate More

text: Kate More (s. 13. heinäkuuta 1978) on alankomaalainen pornonäyttelijä. Hän syntyi Rotterdamissa, ja hänen aktiivinen uransa kesti vuodesta 1998 vuoteen 2006. Hän sai Niki Andersonin ja Silvia Saintin kanssa FICEB:n parhaan lesbokohtauksen Ninfa-palkinnon vuonna 2000.


title: Pystytöyhtöpingviini

text: Pystytöyhtöpingviini eli pyrstötöyhtöpingviini ("Eudyptes sclateri") on töyhtöpingviineihn kuuluva pingviinilintu. Laji on nimetty brittiläisen eläintieteilijän Philip Lutley Sclaterin mukaan.


title: Pystytöyhtöpingviini

text: Pystytöyhtöpingviinit ovat keskimäärin 65 senttiä korkeita ja voivat painaa jopa 6,5 kiloa. Se on yksi sukunsa suurimmista lajeista. Naaraat ovat tavallisesti koiraita pienempiä. Nokka on pitkä, väritykseltään tumman ruskeanoranssi. Aikuisen linnun höyhenpeite on muiden pingviinien tavoin selästä musta ja vatsasta valkoinen. Siipien yläpuolet ovat mustat, joskin niiden reunat ovat valkoiset. Siipien sisäpinnat ovat valkoiset, mustia siivenkärkiä lukuun ottamatta. Pystytöyhtöpingviinillä on vuonopingviinin ja snaressaartenpingviinin tavoin kummankin silmän yläpuolella ylöspäin osoittava keltainen, pitkä ja harjamainen töyhtö, joka ulottuu nokantyvestä pään päälle. Muista töyhtöpingviineistä poikaten se pystyy nostamaan ja alentamaan jäykkiä töyhtöjään.


title: Pystytöyhtöpingviini

text: Suurin osa pystytöyhtöpingviineistä pesii Bounty- ja Antipodisaarilla Uudessa-Seelannissa. Pienempinä määrinä niitä pesii myös Campbell- ja Auclandraasilla. Pesäpaikat ovat kallioisia ja jyrkänteisiä, joissa ei usein ole merkittävästi maannosta tai kasvillisuutta. Ne voivat pesiä jopa 75 metrin korkeudessa merenpinnasta. Pesimäkauden ulkopuolisen ajan ne viettävät kylmillä subantarktisilla merillä, joskaan tarkkaa sijaintia ei tiedetä. Kannan arvioidaan käsittävän 150 000-170 000 yksilöä.


Puolustusvoimien teknillinen tutkimuslaitos (lyhenne PvTT) oli Ylöjärven Lakialassa ja osittain Riihimäellä sijaitseva Pääesikunnan alainen sotilaslaitos, joka tuotti puolustusvoimien ja maanpuolustuksen kehittämiseksi ja päätöksenteon tueksi elektroniikan ja informaatiotekniikan, suojan sekä asetekniikan tutkimuspalveluita. Puolustusvoimien tutkimustoiminnan uudelleenjärjestelyssä teknillisen tutkimuslaitoksen tilalle perustettiin Puolustusvoimien tutkimuslaitos vuonna 2014.


title: Puolustusvoimien teknillinen tutkimuslaitos

text: Laitokseen kuului elektroniikka- ja informaatiotekniikkaosasto, räjähde- ja suojelutekniikkaosasto, asetekniikkaosasto ja hallinto-osasto. Elektroniikka- ja informaatiotekniikkaosasto ("PVTTEI-OS") sijaitsi Riihimäellä.


text: Laitos syntyi vuoden 1999 alussa yhdistettäessä Puolustusvoimien tutkimuskeskus ja Sähköteknillinen tutkimuslaitos. Näistä ensimmäinen oli toiminut jo vuodesta 1974 Lakialassa. Organisaatiomuutoksen yhteydessä syntyi myös Siiviiliräjähteiden tarkastuslaitos (Explosives Notified Body).


text: Laitoksen edeltävät nimet ovat Sähköteknillisen koulun koeasema (KoeAs/SähkötK) vv. 1956-63 ja Puolustusvoimien tutkimuskeskus. Myös Puolustusvoimien Kemian Laboratorio, aikaisempi nimi 40-luvulla Puolustuslaitoksen kemiallinen Laboratorio ("Pl.KemL") on hoitanut alan tehtäviä aikaisemmin.


title: Egutööri

text: Egutööri (käytetään myös nimitystä eguteeri tai ekutööri) on arvo-, seteli- tai muuta erikoispaperia valmistavassa paperikoneessa käytettävä laite, jolla saadaan paperiin vesileimaus. Egutööri on verkkopäällysteinen lieriö eli viirarulla, joka on koneen viiraosan (esim. tasoviira) perässä. Kuvio kiinnitetään lieriöön, josta kuvio siirtyy paperiin. Egutöörin tarkoituksena on myös parantaa paperin pohjaa ja formaatiota.


title: Egutööri

text: T. J. Marshall kehitti egutöörin Englannissa vuonna 1825.


title: Kiinan Grand Prix 2010

text: Kiinan Grand Prix 2010 (virallisesti VII Chinese Grand Prix) oli Formula 1 -kauden 2010 neljäs osakilpailu, joka kilpailtiin 18. huhtikuuta Shanghai International Circuitin -moottoriradalla Kiinassa.


title: Kiinan Grand Prix 2010

text: Paalupaikalta kilpailuun lähti Sebastian Vettel, jolle ensimmäinen lähtöruutu oli kauden kolmas. Kilpailun voitti Jenson Button ja toiseksi sijoittui hänen tallikaverinsa Lewis Hamilton. Voitto oli Buttonille kauden toinen ja kaksoisvoitto oli McLarenille ensimmäinen kauden Italian GP:n. Mercedes-moottoreilla saavutettiin sen kautta aikain toinen kolmoisvoitto, kun Mercedeksen Nico Rosberg sijoittui kolmanneksi. Neljänneksi sijoittunut Ferrari -kuljettaja Fernando Alonso sai heti kilpailun alussa varikonläpiajorangaistuksen otettuaan varaslähdön.


title: Unwritten (kappale)

text: Unwritten on englantilaisen poplaulaja Natasha Bedingfieldin samannimisellä ensialbumilla olevasta kappaleesta tehty single. Laulu julkaistiin Britanniassa albumin kolmantena singlenä ja Yhdysvalloissa toisena.


title: Unwritten (kappale)

text: Laulun "Unwritten" tekijät ovat Natasha Bedingfield, Danielle Brisebois ja Wayne Rodriquez, ja sen on tuottanut Danielle Brisebois. Natasha on omistanut laulun pikkuveljelleen Joshualle.


title: Unwritten (kappale)

text: "Unwritten"-singleä oli maaliskuussa 2006 myyty Yhdysvalloissa platinalevyn ansaitseva määrä. Se oli Yhdysvalloissa radiossa vuoden 2006 soitetuin laulu.


title: Unwritten (kappale)

text: Kappaleelle on tehty kaksi musiikkivideota: ensimmäinen, kansainvälinen versio on vuonna 2004 Britanniassa kuvattu musiikkivideo, ja toinen, vuonna 2006 New Yorkissa kuvattu versio on laulun pohjoisamerikkalaista versiota varten.


title: Unwritten (kappale)

text: Kansainvälinen versio on Michael Graceyn ohjaama musiikkivideo, jossa Natasha on suuressa kirjastossa. Pohjois-Amerikan ja Espanjan versio on Chris Applebaumin ohjaama musiikkivideo, jossa Natasha on hississä. Aina kun hissi pysähtyy, hän kokee uuden asian elämässään, kuten laulaa kuorossa, näkee nuoren parin suutelevan kiihkeästi, katsoo, kuinka vahtimestari heittää rahansa ja kellonsa pois, lohduttaa goottia, josta tulee iloinen ja jakaa ilonsa hissiin tulevan miehen kanssa.


title: Single (kappale)

text: Single on pop-laulaja Natasha Bedingfieldin debyyttialbumin Unwritten ensimmäinen single. Se julkaistiin Isossa-Britanniassa 3. toukokuuta 2004 ja Yhdysvalloissa huhtikuussa 2006. Sen ovat kirjoittaneet Bedingfieldin lisäksi Steve Kipner, Andrew Frampton ja Wayne Wilkins, jotka ovat myös tuottaneet sen.


title: Diiva (elokuva)

text: Diiva ("Diva") on Jean-Jacques Beineixin ohjaama ranskalainen postmodernistinen rikoselokuva vuodelta 1981. Se kertoo postimiehestä, jonka piraattinauhoitus konsertista näyttää äkkiä kiinnostavan lukuisia rikollisia tahoja.


title: Diiva (elokuva)

text: "Diiva" oli Jean-Jacques Beineixin esikoisohjaus, joka sai erittäin hyvän vastaanoton. sen jälkeen Beineix on tehnyt muutamia elokuvia, jotka kuitenkaan eivät "Betty Blueta" (1986) lukuun ottamatta ole olleet merkittäviä.


title: Diiva (elokuva)

text: Erään suomalaisen kriitikon mukaan "Diiva" ei välittänyt uskottavuudesta. Se oli aikaansa edellä ja oli ensimmäisiä postmodernin ajan tuulahduksia, mutta toisaalta myös juonellinen yleisöelokuva. Keskeisen aarian "Ebben? Ne andrò lontana" Alfredo Catalanin oopperasta "La Wally" laulaa Wilhelmenia Wiggins Fernandez. Elokuva ennakoi musiikkivideoiden aikaa mutta heijasteli samalla aikansa teemoja.


title: Diiva (elokuva)

text: Voitetut César-palkinnot:


title: Diiva (elokuva)

text: "The New York Timesin" kriitikot valitsivat "Diivan" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Konkola

text: Konkola on kylä Halikossa Salossa Purilanjoen varrella 110-tien kupeessa.


title: Konkola

text: Konkola sijaitsee kauan asutussa Purilanjoenlaaksossa. Kylä on kuulunut ns. suomalaiseen vero-oikeuteen, eli se on ollut pysyvästi asutettu viimeistään varhaiskeskiajalla. Kylä on ollut kruunun omaisuutta 1500-luvulla. Lyhyen matkan päässä Konkolasta on Metsäkonkolan kylä, jonka uskotaan olevan Konkolan tytärkylä, joka on perustettu 1600-luvulla. Konkola on pieni kylä, eikä siellä ole ollut torppia. Tiiviinä säilynyt rakennuskanta on pääosin 1900-luvun alusta. Nykyisin kylässä on muutama maatila ja kasvihuoneet.


title: Weyland-Yutani

text: Weyland-Yutani Corporation (lyhyemmin Weyland-Yutani Corp tai Weyland-Yutani) on fiktiivinen yhtiö, joka esiintyy "Alien"-elokuvissa ja -videopeleissä.


title: Weyland-Yutani

text: Weyland-Yutani Corporation syntyi, kun Weyland Industries (joka tunnettiin 2020-luvulla nimellä Weyland Corporation) ja Yutani Corporation fuusioituivat vuonna 2023. Alun perin yhtiön nimi oli Weylan-Yutani Corporation, ja sitä johtivat Peter Weyland ja rouva Yutani. Rouva Yutanin kuoltua Weyland jäi johtamaan yhtiötä.


title: Weyland-Yutani

text: Peter Weylandin seuraajaksi valittiin Bishop-androidi, joka näytti alkuperäiseltä, mutta nuoremmalta Charles Bishop Weylandilta, joka oli Weyland Industriesien johtaja vuonna 2004. Hän oli paljon ystävällisempi kuin muut seuraajansa ja ainoa, joka ei yrittänyt tuoda Alienia mukaan Maahan. Bishop kuoli Alien-kuningattaren tuhotessa hänet vuonna 2179.


title: Weyland-Yutani

text: Myöhemmin Weyland-Yutanin johtajaksi valittiin Bishop II, joka kutsui itseään nimellä Michael Bishop. Vuosia myöhemmin johtajaksi valittiin Karl Bishop Weyland (tunnettu "Aliens vs. Predator" -pelistä), jonka huhuttiin olevan Charles Bishop Weylandin poika, vaikka Karl Bishop oli todellisuudessa androidi.


title: Weyland-Yutani

text: Karl Bishop tuhoutui, kun Colonial Marine nimeltään ”Rookie” (tunnettu "Aliens vs. Predator" -pelistä) ampui häntä pistoolilla ja myöhemmin putosi laavaan. Karl Bishop -androideja on muiden androidien tapaan kuitenkin tehty lisää. Jos yksi Karl Bishop -androidi tuhoutuu, toinen tulee aina tilalle. Siten yhtiöllä näyttää olevan ikuisesti sama ja alkuperäinen johtaja.


title: Weyland-Yutani

text: Yhtiö muun muassa ylläpitää aurinkokunnan ulkopuolella sijaitsevia siirtokuntia. Yhtiön suunnitelmana on myös maankaltaistaa asumiskelvottomia planeettoja, kuten se teki LV-426:lle (tunnettu elokuvista "Alien – kahdeksas matkustaja" ja "Aliens – paluu") ja yritti tehdä BG-386:lle (tunnettu "Aliens vs. Predator" -pelistä). Yhtiön tunnuslause tarkoittaa, että toisesta planeetasta yritetään tehdä asuinkelpoinen: ”Building Better Worlds” ().


title: Weyland-Yutani

text: Rikkaalla yhtiöllä on myös pimeät puolensa. Yhtiö tutkii salassa Alien-rotua laittomilla kokeillaan ja piilossa julkisuudelta. Yhtiö käytti omia työtekijöitään koe-eläiminä Alienin jalostamisessa ja Alienien koekaniineina. Yhtiö on valmis yhä julmempiin tekoihin saadakseen haluamansa, kun se ohjelmoi Ellen Ripleyn miehistön androidin varmistamaan, että yhtiö saisi täydellisen orgaanisen olentonsa. Tehtävä kuitenkin epäonnistui.


title: Weyland-Yutani

text: Myöhemmin yhtiö pani asialle herra Burkesin, merijalkaväen yksikön mukaan LV-426:lle, mutta tämä menehtyi. Tämän jälkeen yhtiö yritti vangita Ripleyn, koska tämä kantoi Alien-kuningattaren alkiota sisällään. Vuosia myöhemmin Alien tuli tunnetuksi, yhtiö sekaantui niihin liian useasti ja se maksoi satojen ihmisten hengen.


title: Weyland-Yutani

text: Ei tiedetä, onko yhtiö joutunut vastamaan teoistaan oikeudelle. Yhtiöllä on todennäköisesti suuret varat ja hyvät välit hallitukseen, joten yhtiö pääsi helpolla pienellä korvausmaksulla ja muutamalla virkamiehen erottamisella. "Alien – ylösnousemuksessa" mainitaan, että sittemmin Wal-Mart osti Weyland-Yutanin.


title: Weyland-Yutani

text: Yhtiö valmistaa myös aseita siirtokuntien jalkaväen armeijalle. Yhtiöllä on myös oma henkilökohtainen turvallisuusarmeija, joka koostuu enimmäkseen palkkiometsästäjistä ja laittomista taisteluandroideista, joita johtaja Karl Bishop käytti henkivartijoinaan. Yhtiö myös löysi BG-386:sta Predatorien rakentaman muinaisen pyramidin (tunnettu "Aliens vs. Predator" -pelistä), jonka myöhemmin Dark-niminen Predator räjäytti itsetuholaitteellaan. Ennen pyramidin räjähtämistä Weyland-Yutani-yhtiö lähti BG-386:lta mukanaan Karl Bishop Weylandin data-muistilehtiön, josta toinen Karl Bishop Weyland -androidi otti vastaan Alienin kotiplaneetan koordinaatit. Sen jälkeen Colonial Marine -sotilaat ja Karl Bishop Weyland lähtivät Xenomorph Primelle ja myös Predatorit lähtivät sinne emoaluksellaan.


title: Van Nest Polglase

text: Van Nest Polglase (25. elokuuta 1898 New York, New York – 20. joulukuuta 1968) oli yhdysvaltalainen elokuvalavastaja.


title: Van Nest Polglase

text: Ennen siirtymistään elokuva-alalle Polglase toimi arkkitehtina. Vuonna 1919 hän aloitti Paramount Picturesilla, jolta kymmenen vuotta myöhemmin siirtyi RKO:lle, jossa hänen ensimmäisiin tehtäviinsä kuului RKO:n radiomastoa esittävän logon suunnittelu. Vuosina 1929–1942 hän sai asemansa turvin nimensä art directorina kaikkiin RKO:n tuottamiin elokuviin, vaikka tuotannosta olisivat käytännössä vastanneet hänen alaisensa. Polglase menetti työnsä RKO:lla alkoholiongelmansa seurauksena, mutta palasi tilapäisesti takaisin 1950-luvun puolessavälissä, työskenneltyään väliaikana muun muassa Columbialla. Polglase sai urallaan kuusi Oscar-ehdokkuutta.


title: Drakensalmi

text: Drakensalmi on merialue, joka erottaa Etelä-Amerikan eteläisimmän kärjen eli Kap Hornin Eteläisistä Shetlandsaarista ja Grahaminmaasta Antarktiksella. Näin ollen Drakensalmi yhdistää Tyynen valtameren ja Atlantin valtameren eteläisimmät osat toisiinsa. Drakensalmen läpi virtaa Antarktista kiertävä kylmä Länsituulten virta.


title: Drakensalmi

text: Ennen Panaman kanavan avautumista vuonna 1914 ainoa kulkukelpoinen merireitti Tyynenmeren ja Atlantin välillä oli kierros Etelä-Amerikan ympäri. Drakensalmen lisäksi vaihtoehtoja olivat Tulimaan saariston ja mantereen välinen Magalhãesinsalmi tai Tulimaan saarten välistä kulkeva Beaglensalmi. Viimeksi mainitut ovat kuitenkin kapeita, joten monet purjelaivat seilasivat aikanaan mieluummin Drakensalmen aavojen vesien kautta niiden vaikeista meriolosuhteista huolimatta. Kap Hornin kiertäneitä kauppa-alusten kapteeneja kutsutaan kaphoornareiksi.


title: Drakensalmi

text: Drakensalmi on nimetty englantilaisen varhaisen maailmanympäripurjehtijan Sir Francis Draken mukaan. Draken purjehdittua Magalhãesinsalmen läpi syyskuussa 1578 hänen laivansa ajautui tuulen mukana avomerelle kauas etelään, mikä antoi ymmärtää, että Tyynenmeren ja Atlantin välillä on yhteys. Ensimmäinen Drakensalmen läpi purjehtinut oli tiettävästi alankomaalainen Willem Schouten vuonna 1616.


title: Drakensalmi

text: Fossilisoituneiden kalanhampaiden perusteella tehdyn ajoituksen mukaan Drakensalmi avautui 41 miljoonaa vuotta sitten, kun Etelä-Amerikan Antarktikseen yhdistänyt maakannas katkesi. Tyynenmeren ja Atlantin yhdistyttyä syntyi Antarktista kiertävä Länsituulten virta, jonka uskotaan vaikuttaneen merkittävästi tuolloin vielä verraten lämpimän ilmaston omanneen mantereen kylmenemiseen ja jääpeitteen syntyyn muutamia miljoonia vuosia myöhemmin.


title: Legio III Cyrenaica

text: Legio III Cyrenaica ("Legioona Kyrenaikasta") oli roomalainen legioona. Sen perusti luultavasti joko Marcus Aemilius Lepidus tai Marcus Antonius, jotka olivat Rooman valtakuntaa vuosina 43 eaa. – 31 eaa. hallinneen toisen triumviraatin jäseniä. Lepidus hallitsi Kyrenaikaa vuoteen 36 eaa. asti, jolloin Antonius otti alueen hallintaansa. Mutta on myös mahdollista, että joku muu olisi perustanut legioonan ja että se olisi saanut nimensä "Cyrenaica" vasta vuoden 30 eaa. jälkeen, jolloin legioona oli Egyptissä ja saatettiin lähettää Kyrenaikaan. Legioonan tunnus ei ole tiedossa.


title: Legio III Cyrenaica

text: Octavianus valtasi Egyptin vuonna 30 eaa. ja teki siitä Rooman provinssin. Legio III Cyrenaica siirrettiin uuteen provinssiin, jossa se pysyi 150 vuotta. Legioonan sotilaat alkoivat palvoa muinaista egyptiläistä auringonjumala Ammonia. Legioonan asemapaikka oli Ylä-Egyptissä, ehkä Thebassa sillä Berenikestä ja Thebaiksen kivilouhoksista on löydetty tähän viittaavia todisteita.


title: Legio III Cyrenaica

text: Legio III Cyrenaica otti luultavasti osaa Rooman hyökkäykseen Arabia Felixiin (nykyinen Jemen) vuosina 26–25 eaa. Egyptin prefektin, Aelius Galluksen komentama sotaretki oli roomalaisille erittäin vaikea. Sotaretken aikana nubialainen Meroen kuningaskunta käytti hyväkseen roomalaisten poissaoloa ja hyökkäsi Egyptiin. Vuonna 24 eaa. Gaius Petroniuksen komentamat joukot marssivat Niiliä ylävirtaan ja pääsivät Nubian pääkaupungin Napatan porteille asti. On melko varmaa, että III Cyrenaican sotilaat osallistuivat tähän sotaretkeen. Nubian ja Egyptin välinen rintama säilyi nyt rauhallisena pitkän aikaa.


title: Legio III Cyrenaica

text: Vuoteen 35 jaa. mennessä III Cyrenaica oli siirretty Egyptin provinssin pääkaupunkiin Aleksandriaan, jossa se jakoi leirinsä yhdessä Legio XXII Deiotarianan kanssa. Todennäköisesti tämä tapahtui keisari Augustuksen valtakauden lopulla vuosien 7 ja 9 jaa. välissä. Aleksandriassa oli joskus rauhatonta ja legioonalaiset määrättiin usein tukahduttamaan kreikkalaisten, egyptiläisten ja juutalaisten kapinointia alueella. Joskus myös legioonan vexillatioita lähetettiin eri puolille valtakuntaa osallistumaan kaukaisiin sotiin. On mahdollista, että yksi tällainen lähetettiin Atuatucaan, Gallia Belgican provinssiin keisari Caligulan aikana. Se saattoi olla osa armeijaa, jonka oli määrä hyökätä Britanniaan. Toinen vexillatio osallistui keisari Neron Parthian sotaan Gnaeus Domitius Corbulon alaisuudessa vuonna 63 jaa.


title: Legio III Cyrenaica

text: Ensimmäisessä juutalaissodassa Legio III Cyrenaica ja Legio XXII Deiotariana taistelivat juutalaisia vastaan Aleksandriassa. Vuoden 69 sisällissodassa legioona tuki Titus Flavius Vespasianusta, josta tuli myöhemmin keisari. Yksi vexillatio osallistui myös Jerusalemin piiritykseen vuonna 70.


title: Legio III Cyrenaica

text: Vuonna 106 III Cyrenaica siirrettiin vasta valloitettuun Arabia Petraean provinssiin, jossa sillä oli leiri Bosrassa. Mutta jo vuonna 119 se palasi takaisin Egyptiin. On mahdollista, että siirrolla oli jotain tekemistä keisari Trajanuksen Parthian sodan ja/tai Aleksandrian juutalaisyhteisön kapinoimisella. Vuonna 125 legioona siirrettiin uudestaan Arabiaan. Vuosina 132–136 legioonan vexillatioita taisteli toisessa juutalaissodassa mutta alue oli toisella vuosisadalla pääosin rauhallinen. Keisari Antoninus Piuksen aikana III Cyrenaican vexillatioita taisteli maureja vastaan Mauretaniassa. Myöhemmin yksi vexillatio osallistui Lucius Veruksen Parthian sotaan 162–166. Vuonna 175 roomalainen kenraali Gaius Avidius Cassius julisti itsensä keisariksi luultuaan laillisen keisarin Marcus Aureliuksen kuolleen. III Cyrenaica asettui tukemaan Cassiusta mutta pian selvisi, että Aurelius ei ollutkaan kuollut. Lopulta Cassiuksen oma alainen murhasi hänet.


title: Legio III Cyrenaica

text: Keisarin Commoduksen kuoleman jälkeen puhjenneessa sisällissodassa III Cyrenaica tuki Gaius Pescennius Nigeriä, jonka hänen kilpailijansa Lucius Septimius Severus kuitenkin kukisti. Legioona saattoi osallistua Severuksen sotaan Parthiaa vastaan 100-luvun lopulla. Se oli varmasti mukana Caracallan Parthian sodassa vuosina 215–217. Myöhemmin se saattoi osallistua keisari Severus Alexanderin sotaan sassanideja vastaan.


title: Legio III Cyrenaica

text: Vuonna 260 sassanidit vangitsivat Rooman keisari Valerianuksen ja lukuisat Rooman valtakunnan itäosan provinssit itsenäistyivät palmyralaisen Septimius Odaenathuksen (260–267) ja hänen vaimonsa Zenobian (267–272) johdolla. Odaenathus otti alueen roomalaiset joukot hallintaansa ja hyökkäsi Mesopotamiaan kautensa aikana. Legio III Cyrenaica osallistui varmasti hyökkäykseen. Vuonna 272 keisari Aurelianus valtasi itäosat takaisin ja kukisti Palmyran valtakunnan.


title: Legio III Cyrenaica

text: Legioonan myöhempää historiaa ei tiedetä mutta se oli vielä Bosrassa 400-luvun alussa.


title: Latvijas dzelzceļš

text: Latvijas dzelzceļš (LDz) eli Latvian rautatiet on Latvian kansallinen rautatieyhtiö. Yhtiön kotipaikka on Riiassa. Yhtio on yksi suurimpia työllistäjiä Latviassa; sen palveluksessa on 12 400 henkeä. Yrityksellä on useita tytäryhtiöitä, joiden kautta hoidetaan matkustaja- ja rahtiliikennettä sekä Latvian rautatieverkon kunnossapitoa ja turvallisuutta. Esimerkiksi Latvian sisäistä henkilöliikennettä hoitaa vuonna 2001 perustettu, melko itsenäinen Pasažieru vilciens -niminen yhtiö.


title: Latvijas dzelzceļš

text:
Rataverkon ylläpitäjän roolissa LDz tarjoaa eri operoijien yleiseen käyttöön 2263,3 kilometriä 1520 millimetrin raideleveydeyden rataa Latviassa, yhteensä 29 eri rataosuudella (ja kahdella teknisistä syistä ei-operoitavalla osuudella).
Suurin sallittu nopeus on 120 km/h henkilöliikenteen ja 80 km/h rahtiliikenteen junilta. Lisäksi välillä Gulbene – Alūksne on 33,4 kilometrin osuus kapearaiteista 750 mm:n rataa, jota on viime vuosina käytetty esimerkiksi museorautatien tarpeisiin.


title: Latvijas dzelzceļš

text: Viisi rataosuutta on sähköistetty:


title: Latvijas dzelzceļš

text: Tärkeimpiä rautatieasemia ovat:


title: Latvijas dzelzceļš

text: Myös henkilöliikenteeseen käytettyjen ratojen ohella on syytä mainita rahtiliikenteeseen käytetty rataosuus Tukums-Ventspilsin satama, jota pitkin kulkee huomattava määrä Latvian ulkomaankaupasta ja IVY-maiden kauttakulkurahdista.


title: Latvijas dzelzceļš

text: Latvian rataverkko liittyy luonnollisesti naapurimaiden ratoihin, joissa on käytössä sama tsaarinajalta peräisin oleva raideleveys (1520 mm). Latvian rataverkon raja-asemina näiden naapurimaiden kanssa toimivat:


title: N.B.

text: N.B. on englantilaisen poplaulaja Natasha Bedingfieldin toinen studioalbumi. Se julkaistiin Isossa-Britanniassa 30. huhtikuuta 2007 ja se nousi Ison-Britannian albumilistan sijalle 6. Ensimmäisen viikon aikana albumia myytiin 19 500 kappaletta.


title: N.B.

text: N.B.-albumia ei julkaistu Pohjois-Amerikassa, vaan sen sijaan albumin uusi versio, "Pocketful of Sunshine", joka sisälsi kuusi laulua N.B:ltä ja seitsemän uutta laulua, julkaistiin 22. tammikuuta 2008. "Pocketful of Sunshine" keräsi kriitikoilta vaihtelevia arvosteluja. Esimerkiksi Glenn Gambon arvostelussa Newsday-lehdessä sanottiin, että albumi oli täynnä menestyneiden pop-laulujen kopiota, eivätkä ne sopineet lainkaan Natashalle, kun taas Kerri Mason kirjoitti Billboardin arvostelussaan albumista positiiviseen sävyyn.


title: I Wanna Have Your Babies

text: I Wanna Have Your Babies (tunnetaan myös nimellä Babies) on englantilaisen poplaulaja Natasha Bedingfieldin toiselta studioalbumilta N.B. julkaistu single. Sen ovat kirjoittaneet Natasha Bedingfield, Steve Kipner, Andrew Frampton ja Wayne Wilkins. Laulu sai vaikutteita hip hopista ja sen sanoitukset kertovat naisesta, joka yrittää löytää oikean miehen lastensa isäksi.


title: I Wanna Have Your Babies

text: "I Wanna Have Your Babies" julkaistiin N.B.-albumin ensimmäisenä singlenä ja se sai vaihtelevia arvosteluja kriitikoilta, joiden mielestä kyseinen laulu ei ollut niin vaikuttava kuin edelliset.


title: I Wanna Have Your Babies

text: Vuonna 2006 Bedingfield alkoi kirjoittaa ja äänittää materiaalia yhdessä Steve Kipnerin, Andrew Framptonin ja Wayne Wilkinsin kanssa Los Angelesissa, Kaliforniassa. Laulun inspiraationa oli puolitoistavuotinen kiertue ympäri Yhdysvaltoja. Bedingfield ei ollut koskaan ollut niin kauan pois ystäviensä ja perheensä luota, ja hän kertoi tajunneensa, kuinka tärkeitä suhteet ovat. Bedingfield kertoi halunneensa laulun, joka sopi häneen itseensä, sanoen, että "ensimmäinen albumini kertoi itsenäisyydestä ja opportunismista. Olen nyt eri tilanteessa. Olen seurustellut, etsinyt kumppania, sitä Herra Oikeaa."


title: Flowpark

text: Flowpark on huvipuisto, jossa asiakkaat voivat kiipeillä erilaisilla radoilla. Puistotoimintaa harjoittava Flowpark Oy avasi ensimmäisen puiston toukokuussa 2010 kauppakeskus Skanssin viereen Turkuun. Toinen puisto avattiin Lappeenrantaan Myllysaaren ulkoilualueelle toukokuussa 2012. Ensimmäisen Flowparkin lanseeraus toteutettiin yhteistyössä Turun kauppakorkeakoulun tuote- ja innovaatiojohtamisen kurssin opiskelijoiden kanssa.


title: Flowpark

text: Vuonna 2014 Flowpark Oy avasi kaksi uutta puistoa franchising-mallilla. Ensimmäinen näistä avattiin vappuna 2014 Vierumäelle ja toinen kesäkuussa 2014 Ähtäriin, Ähtärin eläinpuiston viereen. Kesäkuussa 2015 avattiin viides Flowpark Tampereelle, Varalan urheiluopiston alueelle, ja heinäkuussa 2015 avattiin kuudes puisto Ahvenistossa, Hämeenlinnassa.


title: Flowpark

text: Flowparkin seikkailuradat on rakennettu 0,5-25 metrin korkeuteen elävien puiden varaan. Kullakin radalla on puiden ympärille rakennettuja tasanteita sekä puiden välissä olevia tehtäviä. Jokainen puisto on oma uniikki kokonaisuutensa.


title: Flowpark

text: Vuonna 2013 Flowpark Oy sai Matkailun Oskari 2012 -palkinnon Turussa vuoden matkailuteosta. Palkinto annettiin uudenlaisen huvipuistokonseptin tuomisesta Suomeen, ja sillä haluttiin antaa tunnustusta myös Flowparkin ympäristöystävällisyydelle.


title: Flowpark

text: Peliyhtiö Tribeflamesin Benji Bananas -pelin päähahmo Benji on Flowparkin maskotti.


title: Flowpark

text: Flowpark Turku


title: Flowpark

text: Radat: 18 rataa, mm. kolme matalalla kulkevaa rataa pienemmille lapsille ja liukumaratooni.


title: Flowpark

text: Yli 140 tehtävää, korkein kohta 20 metrissä.


title: Flowpark

text: Flowpark Lappeenranta


title: Flowpark

text: Radat: 6 rataa, korkein kohta 10 metrissä.


title: Flowpark

text: Lähes 50 tehtävää, mm. Saimaan yllä kulkeva vaijerikävely.


title: Flowpark

text: Flowpark Vierumäki


title: Flowpark

text: Radat: 10 rataa, mm. oma rata pienemmille lapsille. Korkein kohta 16 metrissä.


title: Flowpark

text: Kaksi erillistä pitkää liukua, pisin liuku yli 150 metriä.


title: Flowpark

text: Flowpark Ähtäri Zoo


title: Flowpark

text: Radat: 7 rataa, mm. oma rata pienemmille lapsille. Korkein kohta 15 metrissä.


title: Flowpark

text: Kaksi erillistä pitkää liukua, pisin liuku 115 metriä.


title: Flowpark

text: Flowpark Varala (Tampere)


title: Flowpark

text: Radat: 8 rataa, mm. oma rata pienemmille lapsille. Korkein kohta 25 metrissä.


title: Flowpark

text: Seikkailupuistoon sovellettu via ferrata -vaellus, jolla edetään kallioseinämää pitkin.


title: Flowpark

text: Flowpark Ahvenisto (Hämeenlinna)


title: Flowpark

text: Radat: 7 rataa, mm. oma rata pienemmille lapsille.


title: Flowpark

text: Yli 200 metriä liukua.


title: Intian talous

text: Intian talous oli maailman seitsemänneksi suurin bruttokansantuotteella ja kolmanneksi suurin ostovoimapariteetilla mitattuna (2017).


title: Intian talous

text: Vuonna 2018 Intian arvioitu bruttokansantuote oli 2 800 miljardia Yhdysvaltojen dollaria, ostovoimakorjattuna 10 400 miljardia. Henkeä kohti tämä tekee 2100 dollaria, korjattuna 7800 dollaria.


title: Intian talous

text: Talousuudistusten myötä 1990-luvun alussa Intiassa alkoi nopea kasvu kun markkinoita avattiin vapaakaupalle ja ulkomaiset investoinnit lisääntyivät. Nykyään Intia on kasvava ja kehittyvä valtio, jolla on valtavat luonnonvarat ja suuri väestöpohja. Taloustieteilijät ennustavat että Intia on maailman johtavien talouksien joukossa vuoteen 2020 mennessä.


title: Intian talous

text: Merkittävimmät luonnonvarat ovat kivihiili, rautamalmi, mangaani, titaani, kromiitti ja maakaasu. Intian tärkeimmät vientituotteet ovat jalokivet, koneet, tee, tekstiilit ja tietokoneohjelmistot. Finnwatchin mukaan Intian elektroniikkateollisuudessa on vakavia epäkohtia.


title: Intian talous

text: Maailman 2000 suurimmasta yrityksestä 60 oli intialaisia vuonna 2017. Suurimmat yritykset olivat Reliance Industries, State Bank of India ja Oil and Natural Gas Corporation.


title: Intian talous

text: Intian kansallinen pörssi NSE toimii Mumbaissa. Toinen maassa toimiva pörssi on Bombayn pörssi BSE.


title: Intian talous

text: Intian suuri palveluala tuottaa noin 47 prosenttia maan bruttokansantuotteesta ja työllistää 31% työvoimasta. Teollisuus tuottaa 29 % ja työllistää 22% ja maanviljely tuottaa 17 % ja työllistää lähes puolet työvoimasta (2014-2016). Maatalouden päätuotteita ovat riisi, vehnä, öljykasvit, puuvilla, juutti, tee, sokeriruoko ja perunat. Velat ja huono sato ovat ajaneet maanviljelijöitä itsemurhiin.


title: Intian talous

text:
Teollisuus kasvaa 7,5% vuodessa.
Intian autoteollisuus on yksi maailman nopeimmin kasvavista. Autovalmistaja Tata Motors julkaisi vuonna 2008 Nano-automallin, jonka ilmoitettiin olevan maailman halvin auto.


title: Intian talous

text: Mumbai on Intian elokuvateollisuuden ja talouden keskus.


title: Intian talous

text: Intian talouspolitiikka oli sosialistista vuosina 1947–1991. Taloutta rasitti sääntely, korkea verotus, protektionismi ja valtio-omisteiset yritykset, mikä johti laajaan korruptioon ja hitaaseen talouskasvuun. Maassa tehtiin neuvostoliittomaisia viisivuotissuunnitelmia.


title: Intian talous

text: Sosialistisena aikana maan talous kasvoi keskimäärin 1,25 prosenttia vuodessa. 1980-luvun lievä vapauttaminen johti Intian talouskasvun 2,89 prosentin keskimääräiseen nousuun, vuonna 1991 alkaneet uudistukset tasolle 4,19 % ja lisäuudistusten jälkeen bruttokansantuotteen kasvu 2000-luvulla oli jo keskimäärin 6,7 prosenttia vuodessa. Talousuudistusten aikaansaama lapsikuolleisuuden väheneminen, lukutaidon paraneminen ja köyhyyden väheneminen ovat olleet niin suuria, että jos uudistukset olisi aloitettu 20 vuotta aiemmin, 14,5 miljoonaa lasta enemmän olisi välttänyt kuoleman, 261 miljoonaa intialaista enemmän olisi saanut lukutaidon ja 109 miljoonaa lisää olisi vapautunut köyhyydestä, tutkija Swaminathan S. Anklesaria Aiyar on laskenut samalla menetelmällä, jolla nobelisti Amartya Sen laski Intiasta "puuttuvan 100 miljoonaa naista".


title: Intian talous

text: Vuonna 1991 Intian talouskriisi ja sosialismin romahdus Neuvostoliitossa vaikuttivat sosialismista luopumiseen ja talouden uudistamiseen kohti kapitalismia. Yritystoiminnan estäneitä lakeja, korruptiota, sosialismia ja license raj -lupajärjestelmää alettiin purkaa ja valtionyrityksiä alettiin yksityistää. Yhä useampi ala on avattu kilpailulle. Ennen vuotta 1991 Intia oli käytännössä eristetty maailmantaloudesta; nykyään sen osuus on noin 1,5 % maailmankaupasta.


title: Intian talous

text: Intian bruttokansantuote kasvoi 6,7 % 2008–2009 maailmanlaajuisesta taantumasta huolimatta. Kiina-ilmiön ohella on 2000-luvun alkuvuosina alettu puhua Intian noususta aloilla kuten ohjelmistot. Yhdysvaltalaiset yritykset ovat jo 1980-luvulta alkaen ulkoistaneet monia tehtäviä, muun muassa puhelinvaihteiden hoitamista ja lääkäreiden diagnoosien puhtaaksikirjoitusta englanninkieliseen Intiaan. Maailman 2000 suurimmasta yrityksestä 34 oli intialaisia vuonna 2008, ja 60 vuonna 2017.


title: Intian talous

text: Transparency Internationalin tutkimuksessa vuonna 2005 yli puolet vastanneista sanoi joutuneensa suoraan lahjomaan virkamiehiä saadakseen heidät tekemään työnsä.


title: Intian talous

text: Intian talouskasvun yksi pullonkaula on ollut heikko infrastruktuuri. Infrastruktuurin kehitys oli pitkään julkisen sektorin varassa. Kehitystä hidasti korruptio, byrokratia ja tehottomuus. Intia investoi 31 miljardia dollaria, kuusi prosenttia bruttokansantuotteesta, vuonna 2002 sähköntuotantoon, rakentamiseen, tietoliikenteeseen ja kiinteistöihin. Hallinto on avannut infrastruktuurin kehitystä osittain yksityiselle sektorille käynnistäen näin sekä kotimaiset että ulkomaiset investoinnit, joiden avustuksella talouskasvu oli 9,2 prosenttia yhdellä vuosineljänneksellä vuonna 2009.


title: Intian talous

text: Suuri osa talouksista on vielä sähköverkkoa vailla etenkin maaseudulla. Noin 600 miljoonaa intialaista asuu sähköverkon tavoittamattomilla alueilla. Asutuskeskuksissa asuvilla noin 80 prosentilla on sähköt – maaseudulla vain 44 prosentilla on pääsy sähköverkkoon.


title: Intian talous

text: Vuonna 2002 hallinnon 97 882 taloudessa tekemän tutkimuksen perusteella sähkö oli päälähde valaistukselle 53 % maaseudun talouksissa – vuonna 1993 lukema oli 36 %. Noin puolet sähköstä varastettiin, Kiinassa osuus on kolme prosenttia. Varastetun sähkön osuus bruttokansantuotteesta on noin 1,5 prosenttia.


title: Intian talous

text: Julkinen sektori tuottaa suurimman osan sähköstä Intiassa. Sähkökatkokset ovat yleisiä. Monet ostavat oman sähkögeneraattorin taatakseen sähkönsaannin. Sähköntuotanto oli 661 600 terawattituntia vuonna 2005. Öljyä tuotettiin samana vuonna 785 000 barrelia päivässä. Sähkönkysyntä ylitti 15 prosentilla tarjonnan.


title: Intian talous

text: Intian tieverkko on kehittymässä. Tavarankuljetus Gurgaonista Haryanan osavaltiosta Pohjois-Intiasta Mumbain satamaan Länsi-Intiaan voi kestää kymmenen päivää. Intian tieverkko on maailman kolmanneksi laajin. Konttiliikenne kasvaa 15 prosenttia vuodessa. Jawaharlal Nehrun Satama Mumbaissa käsittelee noin 60 prosenttia Intian konttiliikenteestä.


title: Intian talous

text: Internetin käyttö on harvinaista – marraskuussa 2009 internetliittymiä oli 7,57 miljoonaa. Kasvun odotetaan kiihtyvän kun 3G ja WiMAX otetaan käyttöön.


title: Intian talous

text: Vuonna 2016 maassa oli sataa asukasta kohti noin 88 kännykkäliittymää mutta vain 2 lankapuhelinlinjaa.


title: Soulmate

text: Soulmate on englantilaisen poplaulaja Natasha Bedingfieldin toiselta studioalbumilta N.B. julkaistu single. Se julkaistiin albumin toisena singlenä 2. heinäkuuta 2007 ja se kohosi Ison-Britannian singlelistan sijalle seitsemän.


title: Soulmate

text: Laulussa mietitään, onko kaikille sielunkumppani. Kappale esitettiin tv-sarjassa The Hills.


title: Say It Again

text: Say It Again on englantilaisen poplaulajan Natasha Bedingfieldin toiselta studioalbumilta N.B. julkaistu single. Laulu julkaistiin vain digitaalisessa myynnissä, eikä se päässyt Ison-Britannian singlelistalle.


title: Say It Again

text: Laulun "Say It Again" musiikkivideo kuvattiin Meksikossa elokuussa 2007. Videossa Bedingfield kuvaa laululle musiikkivideota yhdessä poikaystävänsä kanssa.


title: Nikola Rachelle

text: Nikola Rachelle Bedingfield (taiteilijanimeltään Nikola Rachelle) (s. 8. marraskuuta 1983) on lontoolainen laulaja. Hän on Daniel Bedingfieldin ja Natasha Bedingfieldin sisko.


title: 3 a.m.

text: 3 a.m. on yhdysvaltalaisen rap-artisti Eminemin toinen virallinen single hänen vuonna 2009 ilmestyneeltä albumiltaan "Relapse". Laulun tuotti Dr. Dre. 3. a.m. edustaa tyylilajiltaan horrorcorea. Single julkaistiin alun perin iTunesissa 28. huhtikuuta 2009. Singlen musiikkivideo julkaistiin 2. toukokuuta kello 22.00 Cinemaxissa.


title: John Hein

text: John C. Hein (27. tammikuuta 1886 New York – 29. elokuuta 1963 New York) oli yhdysvaltalainen vapaapainija ja olympiamitalisti. Hän voitti hopeaa St. Louisin olympialaisissa 1904 alle 47,6-kiloisten sarjasta, joka oli kisojen kevyin painoluokka. Hein edusti seuratasolla Boys' Club of New Yorkia. Hän myös nyrkkeili painimisensa ohessa ja valmensi aktiiviuransa jälkeen Benny Leonardia, joka oli 1920-luvulla kevyen sarjan maailmanmestari.


title: Səfurə Əliyeva

text: Səfurə Əliyeva (o.s. Əlizadə, tunnetaan paremmin nimellä Safura, s. 20. syyskuuta 1992 Baku) on azerbaidžanilainen laulaja. Hän edusti Azerbaidžania Eurovision laulukilpailussa 2010 kappaleella "Drip Drop". Finaalissa Safura sijoittui viidenneksi 145 pisteellä.


title: Səfurə Əliyeva

text: Safuran isä on ammattimaalari ja äiti pianisti sekä muotisuunnittelija. Safura aloitti laulamisen hyvin nuorena ja esiintyi ensimmäisen kerran 6-vuotiaana.


title: Love Like This

text: Love Like This on englantilaisen poplaulaja Natasha Bedingfieldin kolmannelta studioalbumilta Pocketful of Sunshine julkaistu single. Se julkaistiin 20. syyskuuta 2007, ja 12. maaliskuuta 2008 mennessä sitä oli myyty platinalevyyn oikeuttava määrä.


title: Love Like This

text: Vuonna 2007 Bedingfield alkoi kirjoittaa uutta materiaalia Pocketful of Sunshine -albumiaan varten. "Love Like This" -laulussa kerrotaan rakastumisesta ihmiseen, jonka on tuntenut koko elämänsä ja joka on aina rakastanut sinua, mutta tajuat sen vasta nyt.


title: Sao Feng

text: Kapteeni Sao Feng (perinteisellä kiinalla: 嘯風; yksinkertaistetulla kiinalla: 啸风; pinyin: "Xiào Fēng"; sananmukaisesti ”Viheltävä Tuuli”) on fiktiivinen hahmo elokuvassa "". Häntä näyttelee Chow Yun-Fat.


title: Sao Feng

text: Sao Fengiä näyttelevä Chow Yun-Fat on ainoa vain yhdessä elokuvasarjan elokuvassa ja vain viidentoista minuutin ajan näytellyt näyttelijä, joka on saanut nimensä DVD:n pakkaukseen.


title: Sao Feng

text: Sao Feng on Etelä-Kiinan meren merirosvopäällikkö ja hänen hahmonsa on tehty legendaarisen kiinalaisen merirosvon,


title: Sao Feng

text:
Cheng I Sao, pohjalta. Feng omistaa kylpylän joka tarjoilee pitopöydän antimia parhaiten maksaville. Hän omistaa tiedetysti myös ainakin kaksi laivaa, "Empressin" ja "Hai Pengin".
Feng on pitkä ja hänen viiksensä ovat noin kolmenkymmenen sentin pituiset. Hän on kalju. Hänellä on suuria arpia ympäröiden erityisesti hänen päänahkaansa. Hän käyttää mustia vaatteita ja puhuu englantia etevästi pienellä kiinalaisella aksentilla. Kiinalaiset kirjaimet ympäröivät hänen viittaansa; on epäselvää mitä ne tarkalleen ottaen ovat, mutta näyttävät sopivan hänen nimeensä. Hänen kuullaan myös lainaavan muutamia säkeitä kiinalaisista runoista. Hän kantaa aseenaan Dao-miekkaa. Persoonallisuudeltaan viisas Feng, joka on kuvailtu häikäilemättömäksi ja kunniattomaksi, tekee kaikkensa päästäkseen johtavan osapuolen puolelle (jonka hän uskoo olevan ”vain hyvää bisnestä”), vaikka se tarkoittaisikin parhaiden kavereidensa pettämistä.


title: Sao Feng

text: Kapteeni Barbossa ja Elizabeth Swann ovat aikeissa pelastaa Jack Sparrow’n Davy Jonesin loukusta. He vierailevat Fengin luona tämän kylpylässä Singaporessa, ja pyytävät laivaa sekä miehistöä. Feng on epäilevä ja ilmoittaa heille, että aiemmin samana päivänä joku murtautui hänen enonsa temppeliin ja yritti varastaa navigaatiokartat "Maailman laidalle". Hän paljastaa varkaan olevan Will Turner. Barbossa ja Elizabeth kieltävät tuntevansa Williä, mutta kun Feng uhkaa tappaa tämän, Elizabeth reagoi, vahvistaen heidän olevan liittolaisia. Barbossa kertoo että Brethrenin kokous on kutsuttu kokoontumaan Haaksirikkolahdella ja että Fengin, joka on yksi yhdeksästä Merirosvopäälliköistä, täytyy myös kunnioituksesta Brethreniä kohtaan osallistua. Feng vaatii tietää miksi he haluavat seilata maailman laidalle. Kun Will myöntää heidän olevan menossa pelastamaan kapteeni Sparrow’ta, Feng raivostuu ja ilmoittaa että hän voisi ainoastaan siinä tapauksessa pelastaa Jackin, jotta saisi itse lähettää hänet takaisin. Barbossa muistuttaa Fengiä siitä, että Jack on yksi yhdeksästä Merirosvopäälliköistä ja omistaa edelleen omansa espanjantaalerin, joka on merirosvopäällikön sinetti, eikä tällä ollut mahdollisuutta antaa sitä seuraajalleen ennen ”kuolemaansa”. Sitten Feng huomaa tekaistun tatuoinnin kylpylän työntekijän olkapäässä ja, olettaen että hän on Barbossan vakooja, vangitsee tämän.


title: Sao Feng

text: Barbossa kertoo, että heidän aikomuksensa ovat ainoastaan kunniakkaat, vedoten siihen että tämä tatuoitu mies ei olisi heidän kanssaan, kunnes lankkujen alla piilossa ollut "Mustan Helmen" miehistö heittää miekat Barbossalle ja Elizabethille lankkujen välistä. Feng komentaa heitä pudottamaan aseensa, uhaten tappaa heidän miehensä. Kun Barbossa uhkaa: ”Tapa vain, hän ei ole meidän miehemme”, Will kysyy ”Jos hän ei ole sinun miehiäsi (Feng), eikä meidänkään, niin kenen hän sitten on?” Tämän jälkeen Itä-Intian kauppakomppanian miehet ryntäävät sisään ja avaavat tulen. Feng liittyy taisteluun kauppakomppanian joukkoja vastaan ja johdattaa Barbossan ja muut ulospääsytien kautta. Taistelun aikana, Feng ja Will kohtaavat toisensa sillä aikaa kun Mercer salakuuntelee heitä. Will kertoo Fengille että toivoo tekevänsä sopimuksen kauppakomppanian kanssa, sitten hän tarvitsee sen mitä Will tarjoaa kaksikko sinetöi sopimuksen. Will haluaa Mustan Helmen vapauttaakseen isänsä Davy Jonesilta. Vaihdossa, Feng saa Jack Sparrown tehdäkseen kaupat Itä-Intian kauppakomppanian kanssa vaihtokauppana omaan vapauteensa. Feng hyväksyy ja antaa Willille laivan ja miehistön, sitten hän turvaa Willin ja muiden paon Singaporesta. Kuitenkin Feng tekee oman sopimuksensa kauppakomppanian kanssa kavaltaakseen kaikki merirosvot, Will mukaan lukien, vaihdossa Mustaan Helmeen ja hänen omaan vapauteensa.


title: Sao Feng

text: Kun Jack ja Helmi ovat pelastettu ja miehistö on paennut loukusta, Will johdattaa heidät saarelle jonne hän ja Feng sopivat tapaamisensa. Jack, Barbossa ja miehistö otetaan vangiksi kun Feng saapuu "Empress" laivallaan. Joukkojen välillä olevan kiistan rauhoittelun jälkeen, Feng osoittaa Sparrown huomion lordi Cutler Beckettin saapuvaan "Endeavour" laivaan. Feng luovuttaa Sparrown ja muun miehistön Itä-Intian kauppakomppanialle mutta saa tietää, että Becket pitääkin Helmen itsellään. Sitten Barbossa saa Fengin pysymään heidän puolellaan paljastaen aikovansa vapauttaa Kalypson ihmismuodostaan auttaakseen heitä taistelemaan Beckettiä vastaan. Feng, luulleen Elizabethiä Kalypsoksi, ohjaa heidän pakoaan vaihdossa Elizabethiin. Ilman muuta mahdollisuutta näkien sekä pelastaakseen miehistön, Elizabeth suostuu menemään Fengin kanssa.


title: Sao Feng

text: Hytissään, Feng paljastaa uskovansa Elizabethin olevan Kalypso. Hän kertoo Elizabethille että se oli ensimmäinen Brethrenin kokous joka vangitsi meren jumalattaren, Kalypson, ihmismuotoon. Elizabeth teeskentelee olevansa Kalypso, ja keskustelee Fengin kanssa siitä mitä hän saattaisi tehdä hänelle jos vapautuisi. Kun hän kysyy mitä tapahtuisi jos Feng kieltäytyisi palvelemasta häntä, Feng ehdottaa, että ottaisi ne väkisin. Sitten hän suutelee Elizabethiä kovakouraisesti, mutta tämä työntää hänet pois. Kun Feng lähestyy häntä vihaisesti uudelleen, hän saa tykinkuulasta kun Lentävä hollantilainen yhtäkkiä hyökkää. Kun savu hälvenee Elizabeth löytää Fengin suuren puunkappaleen lävistämänä. Kuolemaisillaan, Feng ylentää Elizabethin "Empressin" kapteeniksi, ja antaa tälle omansa espanjantaalerin, kertoen tälle että hänen täytyy ottaa hänen paikkansa Brethrenin kokouksessa. Elizabeth on nyt Etelä-Kiinan meren merirosvopäällikkö. Hänen viimeiset sanansa ovat: ”Anna anteeksi, Kalypso.”


title: These Words

text: These Words (tunnetaan myös nimellä These Words (I Love You, I Love You)) on englantilaisen poplaulajan Natasha Bedingfieldin debyyttialbumilta Unwritten toisena julkaistu single. Se julkaistiin Isossa-Britanniassa 16. elokuuta 2004 ja se oli singlelistan sijalla yksi, ja sitä myytiin Yhdysvalloissa ja Australiassa platinaa. Laulu sai myös kriitikoilta hyvät arvostelut.


title: Josh Dubovie

text: Josh Dubovie (s. 27. marraskuuta 1990) on brittiläinen laulaja. Hän edusti Yhdistynyttä kuningaskuntaa vuoden 2010 Eurovision laulukilpailussa kappaleella "”That Sounds Good to Me”", joka jäi kilpailun jumbosijalle 10 pisteellä.


title: I Bruise Easily

text: I Bruise Easily on Natasha Bedingfieldin debyyttialbumilta Unwritten neljäntenä julkaistu single. Laulun ovat kirjoittaneet Natasha Bedingfield, Andrew Frampton, Wayne Wilkins ja Paul Herman.


title: Dusty Jonas

text: Dustin Michael ”Dusty” Jonas (19. huhtikuuta 1986 Floresville) on yhdysvaltalainen yleisurheilija, joka kilpailee pääasiassa korkeushypyssä, mutta taitaa sen ohella pituushypyn ja kolmiloikan. Jonas voitti sisäratojen MM-kisoissa 2010 pronssia korkeushypyssä tuloksella 231. Hän karsiutui loppukilpailusta Pekingin olympialaisissa 2008 sekä Daegun 2011 ja Moskovan 2013 MM-kilpailuissa. Korkeushyppyennätyksensä 236 senttimetriä Jonas hyppäsi Boulderissa vuonna 2008.


title: Dusty Jonas

text: Jonas voitti korkeushypyn alle 20-vuotiaiden Pan-Amerikan mestaruuden 2005. NCAA:n sisäratojen mestaruuden hän voitti 2008 ja Yhdysvaltojen-hallimestaruuden 2013.


title: Dusty Jonas

text: Lähde: Tilastopaja


title: Pikkukapustahaikara

text: Pikkukapustahaikara ("Platalea minor") on itäisen Aasian rannikoilla elävä uhanalainen iibisten heimoon kuuluva pelikaanilintu. Se kuuluu kapustahaikaroiden sukuun.


title: Pikkukapustahaikara

text: Pikkukapustahaikaralla on musta naama ja musta, lusikanmuotoinen nokka. Sen höyhenpeite on valkea. Poikasen nokka on punertavanharmaa.


title: Pikkukapustahaikara

text: Pikkukapustahaikara on muuttolintu, joka pesii Korean ja Kiinan rannikolla sijaitsevissa saarissa ja talvehtii kolmessa paikassa: Taiwanissa Tsengwenjoen suulla, Vietnamissa Punaisenjoen suistossa ja Hongkongissa Inner Deep Bayn alueella.


title: Teddy Tamgho

text: Teddy Tamgho (s. 15. kesäkuuta 1989 Pariisi) on ranskalainen yleisurheilija. Hän on kolmiloikan maailman- ja Euroopan-mestari sekä sisäratojen maailmanennätysmies. Hän kilpailee myös pituushypyssä.


title: Teddy Tamgho

text: Tamgho sijoittui kolmiloikassa neljänneksi alle 20-vuotiaiden EM-kilpailuissa 2007. Vuonna 2008 hän voitti kolmiloikan alle 20-vuotiaiden maailmanmestaruuden tuulituloksella 17,33. Seuraavana vuonna hän karsiutui loppukilpailusta Torinon EM-hallikisoissa ja sijoittui 11:nneksi Berliinin MM-kilpailuissa. Sisäratojen MM-kilpailuissa 2010 hän voitti kolmiloikassa kultaa uudella hallimaailmanennätyksellä 17,90 metriä. Barcelonan EM-kilpailuissa 2010 hän sijoittui kolmanneksi tuloksella 17,45 m.


title: Teddy Tamgho

text: Toukokuussa 2010 hän hyppäsi ulkoradoilla 17,63 m ja rikkoi Serge Hélanin vuonna 1994 hyppäämän Ranskan ennätyksen 17,55 m. 12. kesäkuuta 2010 Tamgho paransi kahdesti ennätystään hyppäämällä New Yorkissa 17,84 m ja 17,98 m. Voittotulos 17,98 m oli kautta aikain kolmanneksi paras tulos.


title: Teddy Tamgho

text: Tamgho paransi omaa sisäratojen maailmanennätystään hypättyään 17,91 metriä Aubieressä 20. helmikuuta 2011. Pariisin EM-hallikilpailuissa 2011 Tamgho sijoittui pituushypyssä neljänneksi ja voitti kolmiloikassa Euroopan-mestaruuden ja paransi maailmanennätystään hypättyään kahdesti 17,92 m.


title: Teddy Tamgho

text: Tamgho ei voinut osallistua Lontoon olympialaisiin 2012 jouduttuaan nilkkaleikkaukseen. Moskovan MM-kilpailuissa 2013 hän voitti kultaa kuudennen kierroksen hypyllään 18,04. Hänestä tuli Jonathan Edwardsin ja Kenny Harrisonin jälkeen vasta kolmas sallituissa olosuhteissa 18 metriä ylittänyt kolmiloikkaaja.


title: Teddy Tamgho

text: Vuonna 2014 Tamgho sai vuoden kilpailukiellon ajalle 18.3.2014–17.3.2015, kun häntä ei ollut tavoitettu kolmeen dopingtestiin joulukuun 2012 ja maaliskuun 2014 välisenä aikana.


title: Teddy Tamgho

text: Tamgho ei pääsyt osallistumaan Rion olympialaisiin 2016 koska hän mursi jalkansa Ranskan olympiakarsinnoissa kesäkuussa 2016 ja hänet leikattiin. Hän paljasti sen jälkeen että oli tiennyt jalassaan olleesta kasvaimesta jo toukokuusta 2016 lähtien.


title: Kirensk

text: Kirensk () on kaupunki Irkutskin alueella Venäjällä. Se sijaitsee Lenaan laskevan Kirenga-joen suussa 710 kilometriä Irkutskista pohjoiseen. Kaupunki on Kirenskin piirin keskus. Siellä on jokisatama ja lentokenttä. Asukkaita on 34 100 henkeä (vuonna 2009).


title: Kirensk

text: Paikkakunta on saanut alkunsa kasakoiden vuonna 1630 perustamasta talvehtimispaikasta. Ilimskin ja Jakutskin välisellä kulkureitillä sijainnut Kirenskin linnoitus oli tärkeä kauppapaikka. Vuonna 1775 siitä tuli kaupunki, vuonna 1783 Irkutskin lääniin kuuluneen kihlakunnan ja vuonna 1822 piirikunnan keskus. Asukkaat harjoittivat maanviljelyä ja kävivät töissä kultakaivoksilla. 1700-luvulta lähtien Kirensk toimi karkotuspaikkana.


title: Kirensk

text: Nykyään Kirenskissä on korjaustelakka, puunjalostuskombinaatti ja elintarviketeollisuutta. Kaupungin keskusta sijaitsee Lenan, Kirengan ja sen sivuhaaran muodostamalla saarella, joka vuonna 1969 yhdistettiin padolla mantereeseen.


title: Kirenga

text: Kirenga () on Lenan sivujoki Irkutskin alueella Venäjällä. Sen pituus on 746 kilometriä, valuma-alueen laajuus 46 600 neliökilometriä ja keskimääräinen virtaama 18 kilometrin päässä joen suusta 658 kuutiometriä sekunnissa.


title: Kirenga

text: Kirenga saa alkunsa Baikalvuoristosta vain kuusi kilometriä Baikaljärvestä länteen ja virtaa järvestä poispäin, kohti pohjoista. Se on liikennöintikelpoinen 228 kilometrin matkalla. Tärkeimmät sivujoet ovat Ulkan, Minja ja Handa. Joen suussa sijaitsee Kirenskin kaupunki. Baikalin-Amurin rata seuraa jokea noin 50 kilometrin matkan ja ylittää sen.


title: James Norrington

text: Amiraali James Norrington on kuvitteellinen hahmo Disneyn "Pirates of the Caribbean" -elokuvasarjassa. Häntä näyttelee brittiläinen Jack Davenport.


title: James Norrington

text: Käsikirjoittajien mukaan Norrington kirjoitettiin alkuperäisesti pahaksi hahmoksi, jolla oli aikeet liittyä Hector Barbossan joukkoihin. Idea käytettiin vasta "", missä hän pettää ystävänsä ja liittoutuu Cutler Beckettin kanssa, vaikkakin katuu myöhemmin tekoaan. Haastattelussa tuottaja Jerry Bruckheimer kertoi, että alun perin Norringtonin piti esiintyä vain ensimmäisessä elokuvassa, mutta yleisön myönteinen reaktio hahmoon ja hänen kunnioutuksensa Davenportia kohtaan, sai hänet tekemään Norringtonista merkittävän hahmon jatko-osissa.


title: James Norrington

text: Norrington on ensimmäisessä elokuvassa "", ylpeä, säntillinen ja jopa ylimielinen henkilö, joka on ihastunut Elizabeth Swanniin. Hän halveksii merirosvoja ja sortuu etenkin Jack Sparrow’n suhteen suuren luokan aliarviointiin. Hän on erittäin taitava upseeri joka on onnistunut lähes hävittämään merirosvouden. Hän on myös merirosvojen keskuudessa erittäin pelätty miekkailutaidostaan. Ainoastaan Will Turner on häntä parempi miekkailija. Elokuvan lopussa hän hyväksyy Willin ja Elizabethin rakkauden ja antaa jopa Jackille etumatkaa tämän paetessa Mustalla Helmellä. Hän suutelee Elizabethia, mutta Elizabeth ei hyväksy häntä.


title: James Norrington

text: "Kuolleen miehen kirstussa" tehtävänsä jättänyt, Jack Sparrow’n nappaamisessa epäonnistunut Norrington löytyy Tortugasta kaunaisena ja itsetuntonsa menettäneenä juoppona, mutta liittyy Jackin miehistöön. Hän kuitenkin pettää toverinsa ja varastaa kuolleen miehen kirstun (jonka sisällä on Davy Jonesin sydän), hankkien näin asemansa merivoimissa takaisin.


title: James Norrington

text: Kolmannessa elokuvassa Norrington on saanut amiraalin aseman, ja johtaa laivastoa merirosvojen nappaamisessa ja tuhoamisessa. Hän kohtaa Elizabethin uudelleen Sao Fengin laivalla, mutta tämä ei suostu olemaan tekemisissä petturin kanssa. Norrington päättää auttaa Elizabethia hyvittääkseen virheensä, mutta tämän pyytäessä häntä pakenemaan mukanaan, Norrington vain toteaa, että vaikka heidän polkunsa ovatkin kietoutuneet yhteen, ne eivät ole koskaan yhdistyneet. Tämän jälkeen Norrington ja Elizabeth suutelevat.


title: James Norrington

text: Norrington kuolee, kun Willin isä, jo lähes osaksi laivaa muuttunut ja siksi sekaisin oleva Saappaanraksi Bill Turner, iskee häntä miekalla Elizabethin paetessa Lentävältä hollantilaiselta.


title: Johnny Green

text: John Waldo Green (10. lokakuuta 1908 – 17. toukokuuta 1989) oli yhdysvaltalainen säveltäjä, kapellimestari ja pianisti. Hänen tunnetuimpia sävellyksiään ovat ”Body and Soul” (1930), ”Out of Nowhere” (1931) ja ”I Cover the Waterfront” (1933). Elokuvamusiikkisovituksillaan hän sai uransa aikana yhteensä 14 Oscar-ehdokkuutta, ja voitti palkinnon yhteensä neljä kertaa elokuvista "Sinun kanssasi kahden" (1948), "Pariisin lumoissa" (1951), "West Side Story" (1961) ja "Oliver!" (1968). Hän toimi myös neljästi Oscar-gaalan musiikillisena johtajana.


title: Johnny Green

text: Green syntyi New Yorkissa vuonna 1908. Hän opiskeli New Yorkin sotilasakademiassa ja myöhemmin Harvardin yliopistossa, josta valmistui vuonna 1928. Harvardin vuosinaan hän kirjoitti sanoittaja Gus Kahnin kanssa kappaleen ”Coquette”, josta tuli hänen ensimmäisen hittinsä. Tuona aikana hän myös sovitti musiikkia Guy Lombardon ja Paul Whitemanin yhtyeille. Vuosina 1930–1933 hän työskenteli Paramountin elokuvastudiolla sovittajana ja kapellimestarina. Tunnetuimman kappaleensa ”Body and Soul” hän kirjoitti aivan uransa alkuvaiheessa vuonna 1930 näyttelijä-laulajatar Gertrude Lawrencelle. Sanoittajana toimivat Robert Sour, Frank Eyton sekä Edward Heyman, joista jälkimmäinen sanoitti monet Greenin myöhemmistä hiteistä, kuten ”Out of Nowhere”, ”Rain, Rain, Go Away”, ”I Wanna Be Loved” ja ”I Cover the Waterfront”. Muita sanoittajia, joiden kanssa Green työskenteli, olivat Johnny Mercer, Billy Rose ja Ira Gershwin. Myöhemmin Green johti studioyhtyeitä eri radio-ohjelmille, kuten "The Jack Benny Show" ja "The Packard Hour With Fred Astaire". Hän toimi Metro-Goldwyn-Mayerin musiikillisena johtajana vuosina 1949–1959 ja johti 1960-luvun alussa muun muassa Denverin, Philadelphian, San Franciscon ja Los Angelesin sinfoniaorkestereita.


title: Live in New York City (Natasha Bedingfieldin dvd)

text: Live in New York City on englantilaisen poplaulaja Natasha Bedingfieldin musiikkidvd. Se julkaistiin 21. marraskuuta 2006 ja se sisältää Natashan live-esiintymisen New Yorkissa, musiikkivideoita ja dokumentteja.


title: Into Lätti

text: Into Ilo Lätti (1. joulukuuta 1913 Impilahti – 5. joulukuuta 1985 Helsinki) oli suomalainen tanssija ja koreografi.


title: Into Lätti

text: Jatkosodan aikana 1942–1944 Lätti toimi tanssijana viihdytysjoukoissa Karhumäen tivolin kabaree- ja tanssiesityksissä. Sodan jälkeen hän vieraili tanssijana myös ulkomailla, muun muassa Malmön kaupunginteatterissa vuosina 1947–1948. Myöhemmin Lätti oli Suomen Kansallisbaletin balettimestari. Lätin huomattaviin koreografintöihin kuuluu esimerkiksi Kansallisbaletissa vuonna 1960 ensi-iltansa saanut baletti "Kolmikolkkahattu", jossa hän esiintyi myös tanssijana.


title: Into Lätti

text: Lätti piti Helsingissä myös omaa balettikoulua, jossa 1960-luvulla opiskelivat monet nuoret tanssijalahjakkuudet, kuten Marja Korhola ja Ritva Kasurinen. Hän antoi opetusta myös flamencotanssista innostuneelle Reima Nikkiselle, sillä Lätti oli itse opiskellut flamencoa Sevillassa.


title: Into Lätti

text: Lätti esiintyi useassa suomalaisessa pitkässä elokuvassa tanssijana ja näyttelijänä, ja hän esiintyi 1960-luvulla myös televisiossa.


title: Zima

text: Zima () on kaupunki Irkutskin alueella Venäjällä. Se sijaitsee lähellä Angaran sivujokeen Okaan laskevan Zima-joen suuta 251 kilometriä Irkutskista luoteeseen. Kaupunki on Ziman piirin keskus. Sen kautta kulkee Siperian rautatie sekä Krasnojarskin ja Irkutskin välinen valtatie. Asukkaita on 34 100 henkeä (vuonna 2009).


title: Zima

text: Paikkakunta on syntynyt vuonna rakennetun 1898 rautatieaseman yhteyteen. Vuonna 1915 sinne perustettiin saha, jonka ympärille muodostui taajama. Vuonna 1922 Zimasta tuli kaupunki. Nykyään siellä on rautatieliikenteen yrityksiä, puunjalostuslaitoksia ja elintarviketeollisuutta. Kaupungissa toimii kotiseutumuseo.


title: Kabelo Kgosiemang

text: Kabelo Kgosiemang (s. 7. tammikuuta 1986 Rakhuna) on botswanalainen yleisurheilija, joka kilpailee korkeushypyssä. Hän on voittanut viisi kultamitalia Afrikan-mestaruuskilpailuista ja kaksi Afrikan kisoista. Kgosiemang on ollut mukana yksissä olympialaisissa, Pekingin kisoissa 2008. Siellä hän oli parhaana afrikkalaisena 29:s. Hän sijoittui MM-kilpailuissa Osakassa 2007 yhdeksänneksi, Moskovassa 2013 kymmenenneksi ja Berliinissä 2009 13:nneksi sekä karsiutui loppukilpailusta Daegussa 2011 ja Pekingissä 2015. Dohan sisäratojen MM-kilpailuissa 2010 hän oli kuudes.


title: Kabelo Kgosiemang

text: Kgosiemangin ennätys on 234 cm, jonka hän hyppäsi Afrikan-mestaruuskilpailuissa 2008. Sisäradoilla hänen paras suorituksensa on 228 cm, jonka hän on hypännyt kahdesti vuonna 2010.


title: Bruno Sojka

text: Bruno Sojka (1909 – 30. tammikuuta 1951) oli tšekkoslovakialainen kilpa-ajaja. Sojkan ensimmäinen merkittävä saavutus oli toinen sija vuoden 1934 Grand Prix des Frontièresissä. Sojka ajoi kisassa Bugatti T51A -autolla.


title: Bruno Sojka

text: Sojka menestyi parhaiten Tšekkoslovakian Grand Prix’ssa, joka ajettiin Masaryk Circuitissa. Hän sijoittui kilpailussa toiseksi vuonna 1933 ja kolmanneksi vuosina 1931, 1932, 1934 ja 1935.


title: Bruno Sojka

text: Sojka ajoi vuodesta 1949 Tatra F2 -autoa. Hän kuoli vuonna 1951 Ecco-Homo-kilpailun harjoituksissa. Silloin hän ajoi Tatran T602-autoa.


title: Wayne Wilkins

text: Wayne Wilkins on brittiläinen musiikkituottaja ja lauluntekijä. Hänen tuottamiinsa lauluihin lukeutuu muun muassa Cheryl Colen ”Fight for This Love”, mikä oli Britannian singlelistan ensimmäisellä sijalla. Hän tuotti myös lauluja Natasha Bedingfieldin esikoisalbumille "Unwritten". Wilkins on tuottanut lauluja Kylie Minoguelle, kirjoittanut lauluja yhdessä Pinkin kanssa ja miksannut yhden No Doubtin albumeista.


title: Wayne Wilkins

text: Wilkins on myös osa sanoittaja/tuottaja-ryhmää nimeltä "The Runaways" yhdessä Rico Loven, Sam Wattersin ja Louis Biancaniellon kanssa.


title: Kaspianponi

text: Kaspianponi eli kaspianhevonen on ikivanha rotu, jonka Louise L. Firouz löysi Iranin-matkallaan vuonna 1965.


title: Kaspianponi

text: Kaspianponia pidetään przewalskinhevosen ohella vanhimpana vielä olemassa olevana rotuna. Arabialaisen täysverisen uskotaan kehittyneen kaspianponin jälkeen. Vuodelta 500 eaa. peräisin olevassa kuvassa on sotavaunujen edessä pienikokoisia hevosia, jotka muistuttavat paljon kaspianponia. Vaikka rotunimessä onkin säkäkorkeuden vuoksi poni, kaspianponi on rakeenteeltaan ja liikkeiltään kuin hevonen. Sen tunnettuja ominaisuuksia ovat nopeus, luontainen hyppytaito ja kyky kantaa raskaita kuormia. Nykyään kaspianponeja on todennäköisesti enää vain viitisensataa.


title: Kaspianponi

text: Kaspianponilla on jalo pää, leveä otsa ja pienet, kärjistään sisäänpäin kaantyneet korvat. Sen kaula on pitkä ja kaartuva, selkä taas lyhyt ja sen takaosa on voimakas. Hoikissa ja pitkissä jaloissa on vahvat ja tiiviit sääriluut sekä hyvät kaviot ja korkeat kannat.


title: Kaspianponi

text: Kaspianponille tyypillisiä piirteitä ovat nopeat ja jalot liikkeet. Se näyttää usein pienikokoiselta arabianhevoselta. Luonteeltaan se on pirteä, mutta säyseä ja hellä sekä utelias. Kaspianponia käytetään ratsastukseen ja ajoon, se on myös lapsille sopiva poni. Sen säkäkorkeus on 102–121 cm.


title: Béhanzin

text: Béhanzin (noin 1851–1906) oli Dahomeyn hallitsija vuosina 1890–1894.


title: Béhanzin

text: Béhanzinin johtamat fonit kävivät sotaa Cotonoun vuonna 1890 vallanneita ranskalaisia vastaan. Marraskuussa 1892 Ranska valtasi Dahomeyn pääkaupungin Abomeyn, mutta sotatoimet jatkuivat vielä yli vuoden ajan. Tammikuussa 1894 fonien ylimystö luovutti Béhanzinin ranskalaisille, jotka karkottivat hänet ensin Martiniquelle ja myöhemmin Algerian Blidaan. Béhanzinin jäännökset siirrettiin Dahomeyhin vuonna 1928.


title: DDR-Liga

text: DDR-Liga oli vuosina 1950–1991 toiminut Saksan demokraattisen tasavallan jalkapallon toiseksi korkein sarjataso.


title: Tina Barrett

text: Tina Barrett (s. 16. syyskuuta 1976) on lontoolainen laulaja-lauluntekijä ja näyttelijä. Hänen läpimurtonsa oli vuonna 1999 hänen ollessaan 21-vuotias, kun hänestä tuli "S Club 7" -pop-yhtyeen jäsen.


title: Tina Barrett

text: Barrett on myös nähty elokuvissa "Seeing Double", "Viva S Club", "Hollywood 7", "L.A. 7" ja "Miami 7", joissa hän on ollut omana itsenään.


title: Olga Rypakova

text: Olga Sergejevna Rypakova (o.s. Aleksejeva, s. 30. marraskuuta 1984 Öskemen, Kazakstan) on kazakstanilainen yleisurheilija. Hän oli alun perin seitsenottelija, ja hän on kilpaillut kansainvälisellä tasolla myös pituushypyssä ja vuodesta 2007 asti kolmiloikassa.


title: Olga Rypakova

text: Hänen pituusennätyksensä on 685 cm, jonka hän hyppäsi Bangkokin universiadeissa 2007. Kolmiloikkaa hän on hypännyt 15,25 m Splitin maanosien cupissa 2010. Hallissa hän on hypännyt 15,14 m Dohan sisäratojen MM-kilpailuissa 2010. Kummatkin kolmiloikkatulokset ovat Aasian ennätyksiä.


title: Olga Rypakova

text: Rypakova sai hopeaa Kingstonin alle 20-vuotiaiden MM-kilpailujen 2002 seitsenottelussa pistein 5727. Vuonna 2005 hän oli pituushypyssä neljäs Incheonin Aasian-mestaruuskilpailuissa ja voitti sisäratojen Aasian kisoissa kultaa viisiottelussa. Seuraavana vuonna hän voitti sisäratojen Aasian-mestaruuden viisiottelussa Pattayalla Aasian ennätystuloksella 4582. Hän sijoittui viisiottelussa seitsemänneksi Moskovan sisäratojen MM-kilpailuissa ja pituushypyssä kahdeksanneksi Ateenan maailmancupissa sekä voitti kultaa seitsenottelussa ja pronssia pituushypyssä Dohan Aasian kisoissa. Vuonna 2007 hän oli kolmiloikassa yhdestoista Osakan MM-kilpailuissa ja voitti pituushypyn (ennätyksellään 685 cm) Bangkokin universiadeissa. Hän voitti sekä pituushypyn että kolmiloikan (kisaennätyksellä 14,69 m) saman vuoden Ammanin Aasian-mestaruuskilpailuissa.